Σχεδόν προεξοφλημένη η νίκη της Ουκρανίας στη Eurovision | The Indicator\nH Αμάντα Γεωργιάδη Τένφιορντ προκρίθηκε στον τελικό της Eurovision 2022, που θα διεξαχθεί το βράδυ του Σαββάτου στο Τορίνο. Πολλοί από τους παρουσιαστές της βραδιάς του ημιτελικού ανέφεραν ότι η 25χρονη τραγουδίστρια από τα Ιωάννινα, μεγαλωμένη στο χωριό Τένφιορντ κοντά στο Όλεσουντ (από το οποίο πήρε και το καλλιτεχνικό της ψευδώνυμο) έχει κάτι από Μπίλι Άιλις. Σε μία φυσιολογική χρονιά, θα ήταν από τα μεγάλα φαβορί για τη νίκη, όμως φέτος η χρονιά είναι κάθε άλλο παρά φυσιολογική.\nΗ Ουκρανία, που επίσης προκρίθηκε από τον πρώτο ημιτελικό, είναι σχεδόν δεδομένο ότι θα κερδίσει το βράδυ του Σαββάτου. Το φολκ χιπ χοπ κομμάτι τους, το «Stefania» είναι τραγούδι που θα μπορούσε να πρωταγωνιστήσει στο διαγωνισμό, όμως αναμένεται κύμα συμπαράστασης κατά την ώρα του televoting και πολλοί μιλάνε για ενδεχόμενο ρεκόρ πόντων.\nΠοτέ ξανά στο παρελθόν δεν έχουμε δει ένα κομμάτι να προσφέρεται σε τόσο χαμηλή απόδοση στα προγνωστικά στοιχήματος, αφού η νίκη της ουκρανικής Kalush Orchesta βρίσκεται στο 1.45. Ακολουθούν Ιταλία, Σουηδία και Ηνωμένο Βασίλειο, ενώ η Ελλάδα είναι πέμπτη στις αποδόσεις (τουλάχιστον μέχρι να ολοκληρωθεί και ο δεύτερος ημιτελικός) με 21.00.\nΣτον δεύτερο ημιτελικό συμμετέχει η Κύπρος με το «Έλα» της Ανδρομάχης Δημητροπούλου και οι εκτιμήσεις λένε πως θα ακολουθήσει την Ελλάδα στον τελικό του Σαββάτου.\nΤο δωδεκάρι της Ελλάδας, μετά τον τελικό, θα ανακοινώσει η Στεφανία, η οποία συμμετείχε στον περσινό διαγωνισμό, κατακτώντας τη δέκατη θέση.


Ξεφύγετε από το Arduino! | deltaHacker\nPosted by Spir@lEvolution | 30/10/2013, 08:53 | Published in article excerpts\nΓια τα ηλεκτρονικά σας πρότζεκτ, υπάρχουν πολλοί λόγοι για να στραφείτε στους “bare metal” AVR. Θα σας δώσουμε δύο: Από τη στιγμή που έχετε ήδη ένα Arduino, δεν θα χρειαστεί να αγοράσετε τίποτα. Επίσης, τα απαιτούμενα εργαλεία ανάπτυξης διατίθενται τόσο για Linux, όσο και για Windows. Να σας δώσουμε κι έναν τρίτο λόγο; Ξεπερνώντας τους περιορισμούς που θέτει η χρήση του Arduino, θα μπορείτε να καταπιαστείτε με *πολύ* πιο φιλόδοξες κι εντυπωσιακές κατασκευές.\nΜην μας παρεξηγείτε. Δεν τα βάλαμε με το Arduino, ούτε πιστεύουμε ότι έχουμε εξαντλήσει τη χαρά και τις γνώσεις που προσφέρει η ενασχόληση με αυτό. Πιστεύουμε όμως ότι όσο παίζει κανείς με μια τέτοια πλατφόρμα, αποκτά όλο και περισσότερες γνώσεις, γίνεται πιο απαιτητικός και θέτει συνεχώς υψηλότερους στόχους. Εμείς, για παράδειγμα, έχουμε ορισμένες ιδέες για τα επόμενα τεύχη, οι οποίες απαιτούν μεγαλύτερη ταχύτητα και σαφώς περισσότερους ακροδέκτες. Βλέπετε, το pixel clock σε μια υποτυπώδη κάρτα VGA –και για τη χαμηλότερη δυνατή ανάλυση– ανέρχεται στα 25MHz, ενώ το Arduino τρέχει μόλις στα 16MHz. Εξάλλου, η διασύνδεση με μια εξωτερική μνήμη (για τις ανάγκες μιας frame buffer, λόγου χάρη) απαιτεί παραπάνω port pins από αυτά που προσφέρει το Arduino. Αυτά τα ζητήματα, όμως, καθώς και πολλά άλλα, άκρως ενδιαφέροντα και διδακτικά, θα μας απασχολήσουν στο (κοντινό) μέλλον. Σε αυτό το άρθρο θα δούμε πώς μπορούμε να ξεπεράσουμε τους περιορισμούς που θέτει η πλατφόρμα του Arduino. Στο κάτω-κάτω, ακόμα κι αν δεν σκοπεύετε να υλοποιήσετε τις προχωρημένες κατασκευές που θα παρουσιάσουμε στα επόμενα τεύχη, είμαστε σίγουροι ότι δεν θέλετε να κάνετε σπατάλες. Αναρωτιέστε που κολλάει αυτό; Σκεφτείτε ότι ένας φτηνός (κινέζικος) κλώνος του Arduino κοστίζει περί τα 14 ευρώ, ενώ ο “εγκέφαλός” του κοστίζει μόλις 5 ευρώ. Δεν θα ήταν προτιμότερο αν για κάθε κατασκευή αγοράζαμε *μόνο* τον μικροελεγκτή κι όχι ολόκληρο το Arduino;\nΗ λύση που θα παρουσιάσουμε είναι απλή και αποτελεσματικότατη: Για να ξεπεράσουμε τους περιορισμούς που θέτει το Arduino, θα το καταργήσουμε. Το μεγάλο προτέρημα της δημοφιλούς πλατφόρμας εντοπίζεται στην ευκολία με την οποία μεταφέρονται τα προγράμματά μας από τον υπολογιστή προς τον μικροελεγκτή. Προκειμένου να καταργήσουμε το Arduino, λοιπόν, πρέπει να αντιμετωπίσουμε αυτό ακριβώς το πρόβλημα. Για να μπορούμε να παίζουμε με τον επεξεργαστή του Arduino στην επιθυμητή συχνότητα λειτουργίας και, γενικότερα, να είναι σεταρισμένος με τον τρόπο που απαιτεί η εκάστοτε κατασκευή, πρέπει να βρούμε έναν τρόπο να μεταφέρουμε τα προγράμματά μας στη μνήμη flash του τσιπ. Παρεμπιπτόντως, λύνοντας αυτό το πρόβλημα, θα μπορούμε μετά να παίζουμε και με οποιονδήποτε άλλο συγγενικό μικροελεγκτή. Το Arduino βασίζεται στον atMega328 της οικογένειας AVR, από την Atmel. Η εν λόγω οικογένεια περιλαμβάνει μεταξύ άλλων τις σειρές atTiny, atMega και XMega, που παρουσιάζουν μεγάλη ποικιλία ως προς το πλήθος των ακροδεκτών, τα ενσωματωμένα περιφερειακά, τη μέγιστη συχνότητα λειτουργίας, την ελάχιστη τάση τροφοδοσίας και φυσικά το κόστος — το οποίο είναι πάντα χαμηλότερο από εκείνο ενός Arduino.\nΓια τη μεταφορά ενός προγράμματος στη μνήμη flash του μικροελεγκτή, δηλαδή για τον “προγραμματισμό” του, όπως συνηθίζουμε να λέμε, προσφέρονται ειδικές συσκευές που ονομάζονται hardware programmers. Καθεμιά εξ αυτών λειτουργεί ως δίαυλος επικοινωνίας μεταξύ του υπολογιστή και του μικροελεγκτή, για τη μεταφορά του κώδικα και ορισμένων βασικών ρυθμίσεων. Περισσότερα γι’ αυτές τις ρυθμίσεις θα πούμε αργότερα. Για την ώρα θα δούμε πώς μπορούμε να μετατρέψουμε το Arduino μας σε έναν hardware programmer, για τους μικροελεγκτές AVR. Επιπρόσθετα, θα γνωρίσουμε τα εργαλεία με τα οποία μπορούμε να μεταγλωττίζουμε τα προγράμματά μας και στη συνέχεια να τα στέλνουμε στο τσιπάκι, μέσω του νέου μας programmer. Τελικά, θα αποκτήσουμε την ελευθερία να χρησιμοποιούμε οποιονδήποτε μικροελεγκτή AVR και να γράφουμε κώδικα σε οποιοδήποτε περιβάλλον (λειτουργικό σύστημα και editor). Με άλλα λόγια, θα ξεπεράσουμε όλους τους περιορισμούς που θέτει η πλατφόρμα του Arduino… με τη βοήθεια ενός Arduino ;)\n025, Arduino, atmel studio, avr-gcc, avra, avrasm, avrdude, fuse calculator, WinAVR


εργασια Power Plant Manager\n2 θέσεις εργασίας173 ms\nΘέσεις εργασίας » Power Plant Manager\nΤο neuvoo.gr κατατάσσει 11 power plant manager εργασίες στην Ελλάδα.\nPower Plant Manager Καριέρες στην Ελλάδα.\nπερισσότερο από 11 ευκαιρίες ενασχόλησης είναι τοποθετημένες από πολυάριθμες πηγές όπως: πίνακες εύρεσης εργασίας.\nΠαρόμοιες ευκαιρίες ενασχόλησηςσε αυτή την κατηγορία σαν και την κατηγορία Portfolio Manager, Pot Tender, Preparation Supervisor, Press Hand Supervisor, Press Supervisor ή Press Tender είναι επίσης γνωστές.\nΕργοδότες προσλαμβάνουν power plant manager ενδιαφερόμενους.\nΗ Lavoro Nel Turismo, Dufry, ALEXANDER MOORE, MYSTIQUE, FF Group ή Πολυτελές Ξενοδοχείο είναι ανάμεσα στις καλύτερες φίρμες που ψάχνουν για αιτούντες σαν αυτούς.\nΤο neuvoo.gr αρχειοθετεί παραπάνω από 11400 θέσεις εργασίας στην Ελλάδα, 1,127 από τις οποίες στην κατηγορία διαχείριση και 11 από τις οποίες power plant manager ευκαιρίες.\n- πριν από 15 μέρες Shipping Account Manager. The Shipping Account Manager is responsible for the management and development... paralleling switchgear and transfer switches, cooling systems, emergency power, main and auxiliary... Product Manager\nLYDA S.A. |\n- πριν από 7 μέρες PositionProduct ManagerCompanyLYDA S.A. which belongs to a multinational group Roullier and ELFE S.A... ..our innovative products and services provides solutions to nutrition sector both plant and animal... Μην χάσετε ποτέ μια ευκαιρία εργασίας. Λάβετε καθημερινά νέες θέσεις εργασίας στο e-mail σας.


Α΄ Σύλλογος Αθηνών: Στηρίζουμε τον αντιπρόεδρο του Συλλόγου Γονέων και Κηδεμόνων του 72ου Δ.Σ. Αθηνών λόγω στοχοποίησής του από φασιστική ηλεκτρονική σελίδα « Α΄ Σύλλογος Αθηνών Εκπαιδευτικών Π.Ε.\n« ΔΟΕ: Οι ανακοινώσεις του Σ.Ε.Β. για την εκπαίδευση και ο στόχος για τη διάλυση της δημόσιας – δωρεάν παιδείας\nΟ Αποστόλης Σιαπάτης είναι ενεργό και δραστήριο μέλος του γονεϊκού κινήματος και των κινημάτων της γειτονιάς για την υπεράσπιση των δημόσιων χώρων. Τον Οκτώβρη, ως πρόεδρος τότε του 72ου Δ.Σ. Αθηνών, ενός σχολείου που αποφασίστηκε να λειτουργήσουν οι πρώτες απογευματινές δομές εκπαίδευσης για τα προσφυγόπουλα του Ελαιώνα, αγωνίστηκε μαζί με πολλούς εκπαιδευτικούς και γονείς ενάντια στις αντιδράσεις που είχαν προκύψει.\nΑνέδειξε από κοινού με άλλους γονείς και εκπαιδευτικούς την ανάγκη ένταξης των προσφυγόπουλων στα πρωινά σχολεία και διεκδίκησε από Δήμο και Υπουργείο Παιδείας να στηριχθούν όλα τα σχολεία προς όφελος όλων των παιδιών.


Prensa Rebelde: Διευρύνει τις επενδύσεις της Petrocaribe η Βενεζουέλα\nΚατά τον ίδιο τρόπο, απεύθυνε κάλεσμα στον πρόεδρο των Πετρελαίων της Βενεζουέλας (Pdvsa) Eουλόχιο ντελ Πίνο, για να διευρύνει τις επενδύσεις τους στο Σαν Βισέντε και Γραναδίνας.\nΑπό την άλλη πλευρά έκανε γνωστό ότι θα οικοδομήσουν 50 “petrocasas” (1) ως πιλοτικό σχέδιο για να περιλάβει αυτό το σύστημα στη γειτονική χώρα. “Πρέπει να αναζητήσουμε εκεί στην Καραϊβική, ένα δυνατό σημείο υποστήριξης για να εγκαταστήσουμε ένα εργοστάσιο “petrocasas” που θα επιφορτιστεί με όλη την περιοχή της ανατολικής Καραϊβικής”, σημείωσε.\nΑνακοίνωσε επίσης τη δωρεά 7.500 τάμπλετ “Canaima” για να ενισχύσει τους μαθητές του Δημοτικού της γειτονικής χώρας, όπως ακριβώς θα διευκολύνει τη μετακίνηση βενεζολάνων φοιτητών στο Σαν Βισέντε και Γραναδίνας για να μάθουν αγγλικά. “Πολύ σύντομα θα αρχίσουν να πηγαίνουν φοιτητές της “Αποστολής Ribas, Sucre” για να ολοκληρώσουν τα μαθήματα αγγλικών εκεί”, τόνισε.\nΣύμφωνα με το ειδησεογραφικό πρακτορείο Prensa Latina, o βενεζολάνος πρόεδρος προσκάλεσε τους επιχειρηματίες της αδερφής χώρας, να πάρουν μέρος σε μια εμπορική έκθεση στην πόλη Πουέρτο λα Κρούζ (ανατολική Βενεζουέλα) για να εξετάσουν τις δυνατότητες συνεργασίας.\nΣυνεχίζοντας ο πρόεδρος τόνισε ότι, για να κατορθώσουμε την καθιέρωση της περιοχής της Καραϊβικής ως μια ισχυρή ζώνη ανάπτυξης είναι απαραίτητο να ενισχύσουμε ακόμα περισσότερο τους εσωτερικούς δεσμούς και την πολιτική βούληση για να παραμείνουμε ενωμένοι.\n(1) Petrocasas: Προκατασκευασμένα σπίτια με ανακυκλωμένα υλικά της πετρελαϊκής βιομηχανίας. Προορίζονται να στεγάσουν κατοίκους φτωχών απομακρυσμένων περιοχών καθώς και θύματα φυσικών καταστροφών.


Συνεργασία των Οργανισμών Φαρμάκων Ευρώπης, Η.Π.Α. και Αυστραλίας - Φαρμακευτικός Κόσμος\nΣυνεργασία των Οργανισμών Φαρμάκων Ευρώπης, Η.Π.Α. και Αυστραλίας\nΣυντονισμένη επιθεώρηση μονάδων παραγωγής σε αναπτυσσόμενες χώρες\nΟι αντιπροσωπείες των Οργανισμών Φαρμάκων της Ευρώπης, των Η.Π.Α. και της Αυστραλίας θα δρουν συμπληρωματικά και συντονισμένα, θα ανταλλάσσουν μεταξύ τους πληροφορίες και εκτιμήσεις και θα έχουν ως στόχο την ανάδειξη των εταιρειών εκείνων που θα μπορούν να εγγυηθούν την ασφάλεια και την ποιότητα των προϊόντων τους.\nΣτο πλαίσιο της παγκοσμιοποιημένης αγοράς φαρμάκου και υπό τη σκιά θανάσιμων περιστατικών που παρατηρήθηκαν πρόσφατα εξαιτίας της χρήσης αλλοιωμένων ή μολυσμένων προϊόντων τα οποία εισήχθησαν από αναπτυσσόμενες χώρες, οι Οργανισμοί Φαρμάκων της Ευρώπης, των Η.Π.Α. και της Αυστραλίας προχώρησαν σε συμφωνία συνεργασίας στο πεδίο της φαρμακοεπαγρύπνησης.\nΗ συμφωνία αφορά το συντονισμό και την εντατικοποίηση των προσπαθειών για τη διασφάλιση της δημόσιας υγείας και προβλέπεται να γίνει μέσω της δημιουργίας ενός δικτύου αντιπροσωπειών των Οργανισμών σε χώρες όπως π.χ. Κίνα και Ινδία, ρόλος του οποίου θα είναι η επιθεώρηση μονάδων παραγωγής φαρμάκων και η εποπτεία της παραγωγικής διαδικασίας στις χώρες αυτές. Έτσι πιστεύεται ότι θα εξασφαλιστεί καλύτερα η ασφάλεια και η ποιότητα των δραστικών ουσιών και των σκευασμάτων που εισάγονται στην Ευρώπη, στην Αμερική και στην Αυστραλία από χώρες της Ασίας, της Αφρικής και της Ν. Αμερικής.\nΟι αντιπροσωπείες των Οργανισμών Φαρμάκων της Ευρώπης, των Η.Π.Α. και της Αυστραλίας θα δρουν συμπληρωματικά και συντονισμένα, θα ανταλλάσσουν μεταξύ τους πληροφορίες και εκτιμήσεις και θα έχουν ως στόχο την ανάδειξη των εταιρειών εκείνων που θα πληρούν όλες τις απαραίτητες προδιαγραφές και θα μπορούν να εγγυηθούν την ασφάλεια και την ποιότητα των προϊόντων τους.


eKorinthos - Ε-LA-WON: Το ελληνικό «χρυσό» ελαιόλαδο που κάνει διεθνή καριέρα\nΕ-LA-WON: Το ελληνικό «χρυσό» ελαιόλαδο που κάνει διεθνή καριέρα\nΣτην κορυφή της λίστας με τα πιο ακριβά ελαιόλαδα του κόσμου βρίσκεται το ελληνικό Ε-LA-WON. Το ελαιόλαδο με βρώσιμα φύλλα χρυσού της εταιρείας, που επιλέγουν οι αραβικές βασιλικές οικογένειες στα Ηνωμένα Αραβικά Εμιράτα και Ρώσοι μεγιστάνες.\n«Δείχνουμε ουσιαστικά πώς ένα ελληνικό παραδοσιακό προϊόν, μπορεί να λάβει προστιθέμενη αξία, δίνοντας του ένα καλό περίβλημα και κάνοντας ένα πολύ καλό μάρκετινγκ» λέει στο Insider.gr ο Γιάννης Καμπούρης, διευθύνων σύμβουλος της εταιρείας.\nTo «υγρό χρυσάφι» του Ομήρου\nTο ελαιόλαδο με βρώσιμό χρυσό είναι η αιχμή του δόρατος για την Ε-LA -WON. Το συγκεκριμένο προϊόν σε αντίθεση με τα υπόλοιπα της εταιρείας, διακινείται μόνο σε ειδικές περιπτώσεις, στα Ηνωμένα Αραβικά Εμιράτα, τη Ρωσία και την Ταϊλάνδη.\n«Είναι ένα ακριβοθώρητο προϊόν με χειροποίητη συσκευασία, ελαιόλαδο με φύλλα βρώσιμου χρυσού, το οποίο δίνουν δώρο οι βασιλικές οικογένειες μεταξύ τους, καθώς και οι ρωσικές οικογένειες» λέει ο Γιάννης Καμπούρης.\nΚάθε χρόνο παράγονται μόνο 2.000- 2.500 μπουκάλια από το συγκεκριμένο προϊόν. Πωλείται μόνο κατόπιν ειδικής παραγγελίας, προς 1.250 δολάρια τα 250 ml στα Ηνωμένα Αραβικά Εμιράτα και προς 1.050 δολάρια στην Ταϊλάνδη και τη Ρωσία.\nΟ κ. Καμπούρης είχε στείλει το «χρυσό» ελαιόλαδο, αρχικά και σε πέντε δισεκατομμυριούχους: τον Μπιλ Γκέιτς, τον Μαρκ Ζούκερμπεργκ ,τον Τζεφ Μπέζος, την, Λίλιαν Μπετανκούρ και σε έναν δισεκατομμυριούχο δάσκαλο, τον Sunny Varkey.\n«Όταν είχα πάει να το λανσάρω στα Ηνωμένα Αραβικά Εμιράτα, σε ένα event ήταν και ο υπουργός ποιότητας του Αμπου νταμπι. Του δωρίσαμε το ελαιόλαδο και όταν το δοκίμασε με την οικογένειά του, το μήνυμα που μας έστειλε ήταν έλεγε: «εξαιρετικό, συγκινητικό» περιγράφει ο Γιάννης Καμπούρης.\nΤο success story της Ε-LA –WON\nΟ Γιάννης Καμπούρης, φιλόλογος στο επάγγελμα, αποφασίζει το 2014 να ιδρύσει την εταιρεία παραγωγής και τυποποίησης ελαιολάδου και άλλων αγροτικών προϊόντων, Ε-LA -WON.\n«Το Ε-LA -WON είναι μία ελληνική λέξη, ελληνικότατη, στη Γραμμική Β’ εδώ και 3.500 χρόνια σημαίνει ΕΛΑΙΟΝ» εξηγεί ο κ. Καμπούρης.\nΜεγάλωσε στη Ίμβρο και οι παιδικές του μνήμες ήταν στα λιοτρίβια της περιοχής. Mε το πέρασμα των χρόνων απέκτησε τα δικά του ελαιοπερίβολα στην Πελοπόννησο με φυτώρια από την περιοχή των Μυκηνών και άρχισε να παράγει το δικό του λάδι το οποίο αρχικά μοιραζόταν με συγγενείς και φίλους.\nΟ ίδιος, λέει για την απόφαση να δημιουργήσει την E-LA-WON: «Καθότι είχαμε δικούς μας ελαιώνες, δικά μας μελίσσια, ασχοληθήκαμε με την παραγωγή, τυποποίηση και διακίνηση premium ελαιολάδων, μονοποικιλιακών μελιών, σαπούνι και διάφορα ελληνικά πέστο».\nΤο ελαιόλαδο της E-LA-WON γρήγορα άρχισε να κερδίζει την αναγνώριση όχι μόνο εντός συνόρων αλλά και να κατακτά διεθνή βραβεία για την ποιότητά του αλλά και για τις συσκευασίες του. Αυτή τη στιγμή η εταιρεία, η οποία ασχολείται με τα υψηλής ποιότητας ελληνικά φυσικά προϊόντα διακινεί συνολικά 24 κωδικούς.\n«Το ελαιόλαδό μας είναι με χειρωνακτική εργασία πάντα, μαζεύουμε τον καρπό με τα χέρια και το ελαιόποιούμε σε τρεις ώρες. Το διατηρούμε και το αποθηκεύουμε σε δεξαμενές με άζωτο και πάντα υπάρχει αυτή η φρεσκάδα. Όλα τα ελαιόλαδα είναι αγουρόλαδα, το μαζεύουμε από 5 έως 20 Οκτωβρίου» σημειώνει ο κ. Καμπούρης.\nΤο 70% της παραγωγής διατίθεται στο εξωτερικό\nΗ εταιρεία Ε-LA -WON είναι προσανατολισμένη στην εξωστρέφεια καθώς μόνο το 30% της παραγωγής του ελαιολάδου διακινείται στην Ελλάδα, σε επιλεγμένα ντελικατέσεν και γκουρμέ εστιατόρια ενώ το 70% είναι προς διάθεση στο εξωτερικό.\n«Τα ελαιόλαδά μας έχουν υψηλό φαινολικό δείκτή, αυξημένες πολυφαινόλες, οι οποίες είναι θεραπευτικές, καρδιοαγγειοπροστευτικές. Η εταιρεία έχει 50 και πλέον βραβεύσεις. Τόσο στην ποιότητα όσο και στο packaging. Tα βραβεία αυτά μας δίνουν μια προστιθέμενη αξία»λέει ο κ. Καμπούρης.\nΟ κ. Καμπούρης εξηγεί ότι η εταιρεία απευθύνεται στο 30% του καταναλωτικό κοινού που ενδιαφέρεται για τον υγιεινό τρόπο ζωής. Άλλωστε οι χημικές αναλύσεις με οξύτητες κάτω από 0,3 και τα πιστοποιητικά από το Καποδιστριακό Πανεπιστήμιο με Health Claim τοποθετούν τα προϊόντα σε ένα υψηλό επίπεδο και εντάσσονται στην κατηγορία Healthy Foods.


ΤΑ ΕΛΛΗΝΙΚΑ ΚΕΛΛΑΡΙΑ\nΠερισσότερες από 30 χώρες πίνουν\nκρασί στ' όνομά μας.\nΗ Ελληνικά Κελλάρια Οίνων Α.Ε. είναι η μεγαλύτερη εταιρεία παραγωγής κρασιού στην Ελλάδα, με ισχυρή εξαγωγική παρουσία σε 35 χώρες της υφηλίου. Συμβάλλει έτσι καθοριστικά στην εδραίωση του ελληνικού ποιοτικού κρασιού διεθνώς.\nΌλα τα οινικά προϊόντα της Ελληνικά Κελλάρια Οίνων Α.Ε. αποτελούν υπερήφανους πρεσβευτές της ελληνικής γης, του Έλληνα αμπελουργού και της σύγχρονης ελληνικής οινοποιίας, καλύπτοντας άξια τις γευστικές απαιτήσεις των πολιτών του κόσμου.\nΠέρα από τα κρασιά δικής της παραγωγής, η Ελληνικά Κελλάρια Οίνων διευρύνει την γκάμα της με νέες προτάσεις προς τους Έλληνες και ξένους καταναλωτές, χτίζοντας στρατηγικές συνεργασίες με διακεκριμένα ονόματα-εταιρείες του οινικού κλάδου. Συνεργασίες που αποδεικνύουν την «εξωστρεφή» φιλοσοφία και τον διαχρονικό της στόχο για την ανάδειξη ποιοτικών προϊόντων.\nΤο 1992 η Ελληνικά Κελλάρια Οίνων Α.Ε. συμπορεύεται με την ιστορική κεφαλλονίτικη οινοποιία «Καλλιγά», διευρύνοντας τη γκάμα προϊόντων της.\nΤο 2004 προχωράει σε εταιρική και εμπορική συμφωνία με τον οινολόγο και οινοποιό, Άγγελο Ρούβαλη.\nΣτα τέλη του 2009 συνάπτει στρατηγική συμφωνία και εμπορική συνεργασία με την Νο1 Γαλλική Εταιρία παραγωγής και διακίνησης κρασιών, την GRAND CHAIS DE FRANCE.\nΑπό τις αρχές του 2010 συνεργάζεται και με τον παραγωγό Ανέστη Μπαμπατζιμόπουλο, που πολλοί τον χαρακτηρίζουν ως «άρχοντα της απόσταξης».\nΤο 2016 εγκαινιάζει τη νέα της συνεργασία με τον ΕΟΣ ΣΑΜΟΥ, ενισχύοντας τη θέση του Συνεταιρισμού στην εγχώρια και διεθνή αγορά.\nΗ Ελληνικά Κελλάρια Οίνων Α.Ε., είναι η μεγαλύτερη εταιρεία παραγωγής κρασιού στην Ελλάδα. Παράγει επώνυμα ελληνικά κρασιά, όλων των τύπων, σε διάφορες συσκευασίες.\nΔεν είναι λίγες μάλιστα οι σειρές κρασιών που έχουν κερδίσει τη σταθερή προτίμηση του καταναλωτικού κοινού, όπως: Κύκνος, Ποικιλιακά Λουλούδια, Moderne Allegorie, Αλλοτινό, Apelia, Ρετσίνα Κουρτάκη κ.ά. Τα κρασιά της εταιρείας δημιουργούνται σε Οινοποιεία σε όλη την Ελλάδα – Νεμέα, Ριτσώνα κ.ά. - και συσκευάζονται στα υπερσύγχρονα εμφιαλωτήρια της στο Μαρκόπουλο Αττικής.\nΗ γκάμα των προϊόντων του αποτελείται από τα φημισμένα ούζα και τσίπουρα Μπαμπατζίμ, τη σειρά των αποσταγμάτων: Μοσχάτο, Ροδίτης, Cabernet, Ξινόμαυρο, Mαλβάζια, Merlot και Chardonnay , αλλά και τα μοναδικά βιολογικά κρασιά (6 γηγενών και διεθνών ποικιλιών): Μαλαγουζιά, Chardonnay και Μαλβάζια, Cabernet Sauvignon, Merlot και Ξινόμαυρο. Όλα τους παράγονται στο Κτήμα Μπαμπατζιμόπουλου στην Όσσα Θεσσαλονίκης.\nΟ Συνεταιρισμός της Σάμου ιδρύθηκε το 1934 και από τότε συγκεντρώνει, οινοποιεί και εμπορεύεται το σύνολο σχεδόν της παραγωγής μικρόρωγου μοσχάτου στο νησί, την πρώτη ύλη για όλα τα κρασιά του Συνεταιρισμού.\nΤο μοναδικό terroir της περιοχής και το αιγαιοπελαγίτικο αγέρι σε συνδυασμό με τον ξεχωριστό τρόπο καλλιέργειας της ποικιλίας «λευκό μικρόρωγο μοσχάτο» στις παραδοσιακές αναβαθμίδες, εγγυώνται τα εξαιρετικής ποιότητας και γεύσης γλυκά, αλλά και ξηρά κρασιά της Ένωσης. Ενδεικτικά, τα Ψηλές Κορφές, Aegean Breeze, Golden Samena, Samena απαρτίζουν την γκάμα των ξηρών κρασιών του Συνεταιρισμού, ενώ τα Samos Vin Doux, Samos Anthemis, Samos Grand Cru, Samos Nectar την γκάμα των γλυκών οίνων.\nΟ Άγγελος Ρούβαλης, οινολόγος και οινοποιός, ίδρυσε το 1991 το οινοποιείο του στις πλαγιές της Αιγιαλείας δημιουργώντας τον πιο ορεινό αμπελώνα της Ελλάδος.\nΤο γόνιμο έδαφος της περιοχής και το υψόμετρο των αμπελώνων που εκτείνεται από 500 εώς και 1050 μέτρα σε συνδυασμό με τη βορινή έκθεση τους στα καλοκαιρινά μελτέμια συνθέτουν ένα μοναδικό μικροκλίμα για την καλλιέργεια του αμπελιού και της ποικιλίας Ροδίτη. Αμπέλι που έχει δημιουργήσει μια σειρά μοναδικών κρασιών όπως το Ασπρολίθι, που θεωρείται ο καλύτερος ελληνικός Ροδίτης, η σειρά Μικρός Βοριάς που περιλαμβάνει 5 κρασιά από τις γηγενείς και διεθνείς ποικιλίες Sauvignon blanc-Chardonnay, Syrah-Viogner, Merlot-Cabernet Sauvignon, Riesling και Λαγόρθι, καθώς και η σειρά 4 παλαιωμένων οίνων IANOS, που περιλαμβάνει τα IANOS Chardonnay, IANOS Cabernet Sauvignon, IANOS Syrah, και IANOS Cava. Σε αυτά προστέθηκε το 2016 και η σειρά «ΜΙΤΟΣ της Αριάδνης», με τα συνδυαστικά έκδοχά της χρυσά (Viognier/Ροδίτης) και μπλε (Sauvignon Blanc/Ασύρτικο).\nΟ Γιάννης Καλλιγάς, ο περίφημος οινοποιός από την Κεφαλονιά, έγινε διάσημος στην ελληνική αγορά τις δεκαετίες 1970 και 1980 με τα πρωτοποριακά σε ποιότητα και design κρασιά του.\nΚρασιά τα οποία σήμερα αποτελούν αναπόσπαστη ποικιλία κάθε απαιτητικής κάβας, τόσο στην Ελλάδα, όσο και στο εξωτερικό. Η γκάμα των κρασιών απαρτίζεται ενδεικτικά από τα κλασικά Φλασκιά, τα Ποικιλιακά και τη νεότερη σειρά κρασιών Μελλισόμαντρα.


Να που επιστρέψαμε και πάλι στα γνώριμα λημέρια με τα σχόλια, πικάντικα και άλλα, σχολιάζοντας τα δρώμενα γύρω από το ερασιτεχνικό ποδόσφαιρο του Νομού μας και με ιδιαίτερη έμφαση όσα είδαμε το διήμερο αυτό στους αγώνες του Κυπέλλου της ΕΠΣΛ...\nΠοια Μπάγερν; Καλοχώρι, λέμε!!!\nΙδιαίτερη αίσθηση προκάλεσε η νέα εμφάνιση της Αναγέννησης Καλοχωρίου στον εντός έδρας αγώνα με τη Δήμητρα Γιάννουλης θυμίζοντας έντονα αυτήν της Μπάγερν Μονάχου.\nΚαι μπορεί να μην έφερε γούρι αλλά σίγουρα κέρδισε τα θετικά σχόλια απ’ όλους, ευελπιστώντας άπαντες να έρθουν καλύτερες μέρες…\nΤο όνειρο πήρε σάρκα και οστά…\nΤο ρολόι σημάδευε το 75΄στην αναμέτρηση Δαμασιακός-Βλαχογιάννι όταν ο σπουδαίος αυτός ποδοσφαιριστής της Δόξας που ακούει στο όνομα Βρασίδας Κοντοθανάσης άφηνε την θέση του για να εισέλθει στον αγωνιστικό χώρο ο κανακάρης του Δημήτρης (βαδίζει στα χνάρια του καθώς ξέρει καντάρια μπάλα).\nΚαι το όνειρο του «Βρας» πήρε σάρκα και οστά αφού τι κι αν βαδίζει στα 40 και βάλε, κατάφερε να δει τον γιο του να φοράει τη φανέλα της Δόξας και θεωρείται δεδομένο πως στο άμεσο μέλλον θα έχουν την ευκαιρία να ζωγραφίσουν… εντός των γραμμών! Ποδοσφαιρικές οικογενειακές στιγμές!\nΟ κόσμος διψάει για ποδόσφαιρο…\nΤι κι αν ήταν καθημερινή και μάλιστα εργάσιμη, ο κόσμος ανταποκρίθηκε και έδωσε το «παρών» στους αγώνες του Κυπέλλου της ΕΠΣΛ, δείγμα πως διψάει για ποδόσφαιρο και πόσο μάλλον για το ερασιτεχνικό.\nΣτηρίζουμε την «καψούρα» μας!\nΓιατί τόση γκαντεμιά;\nΛένε πως η καλή μέρα από το πρωί φαίνεται αλλά αυτό δεν ισχύει για τους ανθρώπους του Καλοχωρίου αφού βλέπουν τους παίκτες να αποχωρούν ένας-ένας λόγω σοβαρών τραυματισμών.\nΜετά τον Μαλαχτάρη με πρόβλημα στον αυχένα, έπεσε… η κατάρα με τους χιαστούς (Καρανίκας, Σαμπάνης, Σαϊτης) και τελευταίο θύμα τον Φούντα ο οποίος αποχώρησε από το ματς με τη Γιάννουλη με εξάρθρωση ωμοπλάτης.\nΤρελαμένος και συνάμα σκασμένος ο «Φιντέλ» που δεν ξέρει σε ποιον παπά-δέσποτα να απευθυνθεί για να φύγει η γκαντεμιά!\nΓια την πάρτη σου κόουτς!!!\nΟ Νίκος Ελμάζι είχε τρελά κέφια στο εντυπωσιακό 4-1 κόντρα στον Δολιχιακό καθώς σκόραρε δις και οδήγησε τη Δόξα Αργυροπουλίου στην θριαμβευτική πρόκριση. Μάλιστα με το που σημείωσε το δεύτερο τέρμα, κατευθύνθηκε προς τον πάγκο και στον προπονητή του Νίκο Παπανικολάου ο οποίος και τον πιστεύει πολύ. Και ο συγκεκριμένος κόουτς είναι μετρ και της ψυχολογίας!\nΓια τον Στέλιο Μπαχτσιβάνο ότι και να πούμε, ότι και να γράψουμε είναι λίγο αφού το παλικάρι συγκαταλέγεται στους καλύτερους τερματοφύλακες που αγωνίζονται όχι μονάχα στην Α1 ΕΠΣΛ αλλά σε ολόκληρο το ερασιτεχνικό στερέωμα. Και το επιβεβαίωσε και με αντίπαλο τον Δολιχιακό μιας και έδειχνε ανίκητος πραγματοποιώντας εξαιρετικές επεμβάσεις με αποκορύφωμα το πέναλτι στο 63΄όπου και νίκησε τον Παναγιώτου.\nΤα πάντα όλα ο «Ριζό»…\nΜπορεί ο έμπειρος πορτιέρο του Μαυροβουνίου Γιώργος Ριζόπουλος να αποσύρθηκε διακριτικά από την ενεργό δράση αλλά παραμένει στις επάλξεις αλλά από άλλο πόστο πλέον στους αγαπημένους του «πετεινούς». Ένας άνθρωπος που έχει προσφέρει πάρα πολλά και συνεχίζει να προσφέρει. Μάλιστα στο ματς Κυπέλλου με τον Αμπελωνιακό προκειμένου να είναι όλα στην εντέλεια, φρόντιζε μέχρι και την παραμικρή λεπτομέρεια όπως φαίνεται και από το στιγμιότυπο όπου συμμορφώνει τα δίχτυα. Τι άλλο να κάνει η ψυχάρα;\nΌταν ο δάσκαλος συνάντησε τον μαθητή…\nΟ Δημήτρης Κυρίτσης (καθηγητής φυσικής αγωγής) είναι από τις παλιές «καραβάνες» στον χώρο της διαιτησίας και δεν σηκώνει μύγα στο σπαθί του. Χαρακτηριστικό είναι πως δεν έκανε τα στραβά μάτια ούτε και στον μαθητή του Νίκο Μπατζέλα που αγωνίζεται στο Μαυροβούνι.\nΤώρα αν έχουμε καψόνια ή παράπονα στο σχολείο θα δείξει…


Κράτηση θέσεων μέσω διαδικτύου στον ΟΣΕ!!!! | Page 19 | Travelstories\nΚράτηση θέσεων μέσω διαδικτύου στον ΟΣΕ!!!!\nThread starter amsterdam\nΗμερομηνία δημιουργίας 14 Νοεμβρίου 2010\nΤο εκτυπωνεις εσυ\nΣτο σταθμό δε γίνεται να το εκτυπώσουν.???\nΠοιοι; Οι υπάλληλοι του ΟΣΕ; Χαχαχαχαχαχα\nReactions: greco, mfish, makisg και άλλα 2 μέλη\nΚαλημέρα φίλοι, σκοπεύω για πρώτη φορά να ταξιδέψω με το τραίνο και να κάνω κράτηση μέσω διαδικτύου. Αυτό που δεν έχω καταλάβει είναι αν πρέπει να εκτυπώσω εγώ ο ίδιος το εισιτήριο ή πρέπει να πάω στο σταθμό να μ το εκτυπώσουν ή δε χρειάζεται καθόλου εκτύπωση.\nΔεν χρειάζεται εκτύπωση. Αρκεί να ξέρεις τον αριθμό του εισιτηρίου και τον αριθμό της θέσης σου.\nεχω πρόβλημα με εκπτωση λογω καθυστέρησης αμαξοστοιχίας\nτο εισητηριο ηταν Web-ticket ,οποτε μονο μεσω net μπορω να παρω την εκπτωση. Όμως στην αντοιστιχη σελιδα ενώ μου εμφανιζει την καθυστερηση δεν μου παρεχει την αντιστοιχη εκπτωση .μηπως εχει καποιος αντιστοιχη εμπειρια να με βοηθησει στο τι μπορω να κανω;\nΈκπτωση για καθυστέρηση παίρνεις όταν η καθυστέρηση είναι πάνω από 60 λεπτά και όταν την αιτηθείς μέχρι και ένα μήνα μετά από αυτήν. Σου δίνει έναν κωδικό μετά(ηλεκτρονικό κουπόνι) που μπορείς να τον χρησιμοποιησείς μέχρι και 6 μήνες μετά αν θυμάμαι καλά. Μήπως δεν πληροίς κάποιες από τις προδιαγραφές που ανέφερα;\nοχι,δεν συμβαινει για κανεναν απο τους λογους που αναφερεις\nσε επικοινωνια με τον οσε με παρεπεμψαν στους ορους μεταφορας .Οσυγκεκριμενος συρμος θεωρειτε τοπικος και δεν αποζημιωνεται.Εαν για τηνιδια διαδρομη χρησιμοποιουσα τοIC θα αποζημιωνομουν.Το τρελο της υποθεσης ειναι οτι πριν ενα μηνα περιπου σε αναλογη κατασταση ,στην ιδια διδρομη με τον ιδιο συρμο αλλα με εισητηριο απο το γκισε ελαβα αποζημιωση.,\nΈχω μια απορία. Γενικά χρησιμοποιώ πολύ το τραίνο για τα ταξίδια μου, αρκετές φορές τον χρόνο και κατά βάσιν ταξιδεύω σε κουπέ. Δηλαδή Α' θέση.\nΗ ερώτηση μου είναι η εξής, για όποιον γνωρίζει βάσει πρόσφατων δεδομένων. Έχω διαπιστώσει ότι υπάρχουν και κουπέ β' θέσης. Ποιες οι διαφορές τους, πέραν του χρώματος; Δεν έχει τύχει να ταξιδέψω εκεί, συνεπώς και δεν γνωρίζω. Έχω δει παλαιότερα ποστ, πλην όμως είναι ακριβώς παλαιότερα. Κάθε βοήθεια ευπρόσδεκτη!\nΕίναι μικρότερα της β θέσης. Και αντί για 4 θέσεις έχουν 6.\nΕγώ βέβαια τα προτιμώ.\nΥπάρχουν κατά βάσιν και κουπέ με 6 άτομα στην Α' θέση, με τις 4 είναι λίγα. Το ερώτημα είναι οι εξάδες στην β και στην α τι ουσιαστική διαφορά έχουν... Πέρα από το χρώμα, δεν έχω καταλάβει κάτι... Μήπως δεν έχουν πρίζες;\nΕίναι μικρότερο το κουπέ, έχεις δλδ λιγότερο χώρο για τα πόδια.\nΚατάλαβα... Σ'ευχαριστώ πολύ!\nΤελ. μήνυμα: Dr. Claw\nOnline τώρα: 258 (Μέλη: 27, Επισκέπτες: 231)


Αγγελική Ηλιάδη για σεξουαλική παρενόχληση από παραγωγό δισκογραφικής: Με κλείδωσε, με έριξε στο κρεβάτι, του έγδαρα τη μούρη και έφυγα – Makeleio.gr\nHomeMEDIAΑγγελική Ηλιάδη για σεξουαλική παρενόχληση από παραγωγό δισκογραφικής: Με κλείδωσε, με έριξε στο κρεβάτι, του έγδαρα τη μούρη και έφυγα\nΗ γνωστή τραγουδίστρια εμφανίστηκε στην εκπομπή «Μεσάνυχτα» και στην Ελεονώρα Μελέτη όπου ανέφερε πως ένας παραγωγός στα πρώτα της βήματα στον καλλιτεχνικό χώρο, την έριξε σε ένα κρεβάτι και προσπάθησε να ασελγήσει -ανεπιτυχώς- εις βάρος της.\n«Εγώ μόλις είχα μπει σε δισκογραφική εταιρία και γνώρισα τον τότε παραγωγό μου… Δυστυχώς είναι εύκολο άνθρωποι που έχουν εξουσία να προσπαθήσουν να εκμεταλλευτούν ένα νέο κορίτσι, το οποίο μπαίνει σε μια δουλειά κι είναι σεμνό. Εγώ αντέδρασα τότε με αυτόν τον άνθρωπο, ο οποίος προφασιζόμενος ότι θα πάμε σε έναν συνθέτη για να ακούσουμε τραγούδια, με κλείδωσε σε μια γκαρσονιέρα. Με έριξε σε ένα κρεβάτι, έπεσε επάνω μου και μπορεί να του είχα γδάρει όλη την μούρη. Δεν πέρασε ούτε λεπτό, άνοιξα την πόρτα κι έφυγα» είπε η τραγουδίστρια.\n«Δεν συνεχίστηκε η συνεργασία γιατί εγώ την επόμενη ημέρα το πρωί, λυσσασμένη ακόμα, μπήκα στις γραφεία της εταιρίας με το συμβόλαιο, πήγα στον διευθυντή κι έσκισα το συμβόλαιο. Τα είπα σε όλους και τον έδιωξαν αυτόν τον άνθρωπο, δεν δούλεψε ποτέ ξανά στον χώρο. Εκτίμησα την στάση της εταιρίας… Εγώ αντέδρασα τότε έτσι αλλά κάθε γυναίκα έχει διαφορετικό χαρακτήρα. Δεν έχει σημασία το πότε αλλά το να λέγονται.» περιέγραψε η Αγγελική Ηλιάδη.\n25|02|2021 στις 16:40\nΕντάξει τον έφαγε τον επιχειρηματία. Τα βγάζουν όλα στην φορά γυμνές κυκλοφορουν\nΟ/Η αγγελικούλα ζάχαρη αγγελικούλα μέλι λέει:\n25|02|2021 στις 11:57\nMετά πήρε φόρα και την έπεφτε σε παντρεμένους επιχειρηματίες.Η συνέχεια γνωστή\n25|02|2021 στις 10:09\nΕΙΠΕ Η ΕΓΚΛΗΜΑΤΙΑΣ ΠΟΡΝΕΤΑ\nΓράψτε απάντηση στο αγγελικούλα ζάχαρη αγγελικούλα μέλι Ακύρωση απάντησης


Στην γη της Πολωνίας πολλά διαφορετικά ιδανικά φύονται και αναπτύσσονται. Είναι η περιοχή που θρησκείες όπως η Εβραϊκή κοινότητα αλλά και η Καθολική Χριστιανική Εκκλησία έχουν καθιερωθεί και καθιερώσει συνειδήσεις. Σε αυτήν την γη θέλει μαγκιά να είσαι metalhead. Ακόμη περισσότερη να παίζεις metal πόσο μάλλον ακραίο black ή death metal. Είναι όμως η γη του Adam Michał Darski aka Nergal. Και της μπάντας του τους Behemoth.\nΗ μουσική και οι ταινίες τρόμου ή ιστορίες τρόμου. Με τους μύθους τους που αναβλύζουν τρόμο και την πραγματικότητα που από εκεί πηγάζουν. Πάνε μαζί? Άμα βάλεις και τον συνδετικό κρίκο που λέγεται metal με όλα του τα ιδιώματα. Φυσικά πάνε μαζί. Άμα βάλετε τον King Diamond, τους Electric Wizard και πολλά άλλα metal σχήματα, με διαφορετικό ήχο και ύφος το καθένα, θα βρείτε πολλές συνδέσεις μεταξύ μουσικής, metal, και ιστοριών – ταινιών τρόμου. Και με τους περισσότερους δίσκους να είναι concept πάνω σε αυτά τα τρομακτικά θέματα.\nΤον Αύγουστο του 2015 οι Αμερικάνοι atmospheric folk/doom/black metallers, Agalloch, επισκέφτηκαν για τελευταία φορά την χώρα μας, σε μια βραδιά, που όσοι είσαν εκεί θα θυμούνται για πάντα. Τον Μάιο του 2016 οι Agalloch δυστυχώς σταμάτησαν την πορεία τους αφήνοντας μεγάλο κενό με την απουσία τους. Ξεκίνησαν το 1995 στο Oregon του Portland. Μετά από δυο demos, το 1999 κυκλοφόρησαν το ντεμπούτο άλμπουμ τους με τον τίτλο ‘’Pale Folclore’’. Τρία χρόνια αργότερα, αφού είχε προηγηθεί ένα ep, κυκλοφόρησαν, το τιμώμενο σε αυτό το κείμενο, άλμπουμ με τον τίτλο ‘’The Mantle’’.\nΚάποιοι Νορβηγοί, το 1989, όταν ζεμάταγε το δεύτερο κύμα του black metal, του Νορβηγικού black metal φόρμαραν ένα cover σχήμα, για Metallica και Slayer, τους Requiem. Βασικό μέλος ήταν ο συνθέτης, κιθαρίστας και τραγουδιστής, μετέπειτα στους Dimmu Borgir, Thomas Rune Andersen Orre ,aka Kalder. Αυτός μαζί με τον Jardar, κιθαρίστας και τον ντράμερ Tjodalv, πέρασε και αυτός από Dimmu Borgir, έφτιαξαν το 1995 το black metal σχήμα των Old Man Child. Πρώτα μαζί με ακόμα έναν που μετέπειτα πήγε στους Dimmu Borgir, τον μπασίστα Brynjard Tristan κυκλοφόρησαν το demo ‘’In the Shades of Life’’, 1994.


ΤΟ ΠΕΙΡΑΜΑ ΤΟΥ ΜΟΝΤΡΕΑΛ ΚΑΙ Η ΔΥΝΑΜΗ ΤΗΣ ΥΠΟΒΟΛΗΣ – Μέρες Παράξενες…\nΤΟ ΠΕΙΡΑΜΑ ΤΟΥ ΜΟΝΤΡΕΑΛ ΚΑΙ Η ΔΥΝΑΜΗ ΤΗΣ ΥΠΟΒΟΛΗΣ\nΔεν υπάρχουν σχόλια στο ΤΟ ΠΕΙΡΑΜΑ ΤΟΥ ΜΟΝΤΡΕΑΛ ΚΑΙ Η ΔΥΝΑΜΗ ΤΗΣ ΥΠΟΒΟΛΗΣ\nΘυμάστε τα «παιδιά του Σικάγου» της δεκαετίας του ’50; Με τα φρικτά ψυχολογικά πειράματα και ηλεκτροσόκ, που οδήγησαν σε υψηλού βαθμού μαζικό mind control και στα «περίφημα» οικονομικά σοκ των εθνών; Αναμφίβολα το θυμάστε, αφού όλα στη σημερινή καθημερινότητά μας, μας το θυμίζουν.\nΣτο Σικάγο όμως δεν ήταν το μοναδικό πεδίο ψυχολογικών πειραμάτων χειραγώγησης, υποβολής και ελέγχου. Σημαντικότερος ίσως –στον τομέα αυτόν- από το Σικάγο ήταν ο Καναδάς, όπου επανειλημμένα, με τη μάσκα κάποιας «αθώας» μη κυβερνητικής οργάνωσης, οι μυστικές υπηρεσίες των ΗΠΑ και του Ισραήλ διεξήγαγαν πειράματα, που αφορούσαν στην ανθρώπινη ψυχολογία και συμπεριφορά.\nΜεταξύ των πιο σημαντικών από αυτά είναι το λεγόμενο Πείραμα του Μόντρεαλ, που έγινε το Μάιο του 1961, με αποτελέσματα τραγικά, και σε άμεσο και σε μακροχρόνιο επίπεδο…\n«Το διάστημα έξη μηνών είναι μεγάλο ή μικρό για σένα»; Αυτή η φαινομενικά απλή, αλλά εξαιρετικά ασαφής ερώτηση ήταν η «σπονδυλική στήλη» του πειράματος, την οποία απηύθυναν οι πειραματιζόμενοι στα πειραματόζωα- 100 εθελοντές, μεταξύ 30 και 50 ετών. Η ποιότητα όμως της ερώτησης είχε μικρή (ή και καμία ) σημασία. Το ίδιο ασήμαντες ήταν και οι όποιες απαντήσεις. Εκείνο που είχε ουσιαστική σημασία στο πείραμα ήταν ο χειρισμός – εκ μέρους των πειραματιζομένων- των απαντήσεων και τα αποτελέσματα του χειρισμού αυτού στις ζωές των ερωτηθέντων. Τι σημαίνει πρακτικά αυτό;\nΟι 76 από τους ερωτηθέντες απάντησαν ότι το διάστημα των έξι μηνών ήταν γι’αυτούς μεγάλο, ενώ οι 24 ότι το ίδιο διάστημα ήταν γι’αυτούς μικρό. Προφανέστατα, δεν μπορούσε να υπάρχει σωστή και λάθος απάντηση. Οι επιστήμονες λοιπόν που διεξήγαγαν το πείραμα, μετά το τέλος των απαντήσεων είπαν στους 24 που απάντησαν ότι το διάστημα των έξι μηνών ήταν γι’αυτούς μικρό, ότι το ίδιο πείραμα είχαν κάνει άλλες τέσσερις φορές στο παρελθόν, και ότι το 60% των ανθρώπων που έδωσαν την απάντηση μικρό πέθανε μέσα στα επόμενα δύο χρόνια!\nΑυτό είπαν, πιθανότατα οφείλεται σε κάποιο είδους μη συνειδητή «πρόγνωση» που κάνει ο εγκέφαλος, ο οποίος γνωρίζει (μη συνειδητά πάντα), ότι το τέλος της ζωής τους πλησιάζει! Ήδη, τους είπαν, «το φαινόμενο το ερευνούμε στα εργαστήριά μας και πιστεύουμε ότι μέσα στον επόμενο χρόνο θα έχουμε καταλήξει σε ασφαλή συμπεράσματα».\nΕΣΕΙΣ ΤΙ ΓΥΑΛΙΑ ΦΟΡΑΤΕ;\nΦυσικά, τίποτε από όσα είπαν οι επιστήμονες στους 24 ερωτηθέντες δεν ήταν αλήθεια. Ποια όμως ήταν τα αποτελέσματα του μεγάλου αυτού ψέματος;\nΚατ’αρχήν, οι άνθρωποι έπαθαν πανικό, καθώς όλα όσα άκουσαν αποτελούσαν ένα είδος «διαβεβαίωσης», από επιστημονικά χείλη, για το ότι το τέλος τους πλησιάζει (μήπως σας θυμίζει κάτι από τη σημερινή διακινούμενη καταστροφολογία;).\nΣτη συνέχεια, οι περισσότεροι από τους 24 τρομοκρατημένους πέθαναν ξαφνικά ή με κάποιον τρόπο καταστράφηκαν, από αιτίες που αναδύθηκαν από το πουθενά και που τους έσπρωξαν στο θάνατο ή την (αυτό)ακύρωση.\nΚάποιοι σκοτώθηκαν σε τροχαίο λόγω αφηρημάδας, κάποιος από αιφνίδιο καρκίνο, άλλος από αλκοολισμό, άλλοι από καρδιακά επεισόδια ενώ δεν είχαν ποτέ στο παρελθόν προβλήματα με την καρδιά τους, άλλοι κλείστηκαν στη φυλακή εξαιτίας διαφόρων παραβατικών συμπεριφορών, άλλοι έχασαν τη δουλειά τους διότι δεν μπορούσαν να λειτουργήσουν λόγω κατάθλιψης κλπ.\nΕντυπωσιακό; Αναμφίβολα ναι, καθώς η σφοδρότητα με την οποία ο φόβος (ως ψυχική κατάσταση) επιτέθηκε στο σώμα και το ώθησε στα παραπάνω τραγικά αποτελέσματα, ήταν εκπληκτική. Κάτι ανάλογο συμβαίνει και σήμερα, με το φόβο μιας πιθανής κατάρρευση λόγω της οικονομικής κρίσης να κρέμεται πάνω από τα κεφάλια μας…\nΣτο σημείο αυτό, αξίζει να αναφέρω κάτι που έχω ακούσει από πολλούς ψυχοθεραπευτές, και που αναλογικά θεωρώ ότι ισχύει και στην περίπτωση του πειράματος που μόλις αναφέραμε. Οι ψυχοθεραπευτές λοιπόν λένε για την κατάθλιψη, ότι μπορεί να χαρακτηριστεί ως η αρρώστια με τα μαύρα γυαλιά. Αυτό σημαίνει πως, όποια και αν είναι η αντικειμενική πραγματικότητα του πάσχοντος από κατάθλιψη, αυτός, φορώντας τα μαύρα γυαλιά, τη βλέπει πάντα μαύρη.\nΩς εκ τούτου, όλες οι πράξεις και οι αντιδράσεις του ωθούνται από αυτήν τη μαυρίλα και έχουν αντίστοιχα μαύρα αποτελέσματα. Ο καταθλιπτικός «βλέπει» την κατάληξη μιας προσπάθειας του πάντα σαν αποτυχημένη, ή μια πρόκληση της ζωής πάντα σαν ακυρωμένη.\nΈτσι, φθάνει όντως να αποτυγχάνει και όντως να ακυρώνει τις προσπάθειες και τις πράξεις του, μέσα από ένα είδος αυτοεκπληρούμενης προφητείας. Αυτό ακριβώς ο μηχανισμός των «μαύρων γυαλιών» και των αυτοεκπληρουμένων προφητειών λειτούργησε στους δυστυχείς ανθρώπους που πήραν μέρος στο πείραμα του Μόντρεαλ.\nΗ ΕΠΙΣΤΗΜΗ ΚΑΙ Η ΤΕΧΝΗ ΤΗΣ ΔΥΝΑΜΗΣ\nΑπό το 1961 μέχρι σήμερα έχει περάσει μισός αιώνας. Μπορείτε να φανταστείτε πόσα «μαύρα γυαλιά» μας φόρεσαν στο διάβα αυτών των 50 χρόνων;\nΠόσες ζωές πραγματικά άλλαξαν πορεία και κατευθύνθηκαν μέσα από το σκοτεινό οπτικό πεδίο που επιβλήθηκα σε όλους μας; Πέρα όμως από τις πολιτικές και κοινωνικές παραμέτρους του, το πείραμα του Μόντρεαλ έχει να μας διδάξει και μία ακόμη σημαντική αλήθεια: με ποιο τρόπο το πώς βλέπουμε εσωτερικά ή αισθανόμαστε τις καταστάσεις της ζωής μας(ή και τη ζωή μας στην ολότητά της) διαμορφώνει τα εξωτερικά γεγονότα και χαράζει την πορεία της ζωής μας και στο εξωτερικό επίπεδο.\nΜπορούμε λοιπόν εύκολα να κατανοήσουμε ότι υπάρχει μέσα μας (στο συναίσθημα; στο πνεύμα; στην ψυχή;) μια δύναμη η οποία μπορεί να αναστείλει ακόμη και αυτήν την κεκτημένη ταχύτητα της ζωής ή τη φυσιολογική πορεία της, και να τη στρέψει σε άλλες κατευθύνσεις.\nΕφόσον λοιπόν η δύναμη υπάρχει, το πώς θα χρησιμοποιηθεί είναι στο χέρι του καθενός που την κατέχει. Προϋπόθεση όμως της χρήσης της εσωτερικής αυτής δύναμης από τον φορέα της, το φυσικό κάτοχό της, είναι αρχικά να γνωρίζει ότι την κατέχει, και κατά δεύτερον, να την έχει- ακόμη και ασαφώς- «αφουγκραστεί», έστω και μια φορά στη ζωή του.\nΔιαφορετικά, η χρήση της περνάει στα χέρια «ειδικών επιστημόνων» που την γνωρίζουν πολύ καλά (κάτι σαν τους επιστήμονες του πειράματος του Μόντρεαλ και πολλών άλλων) και γνωρίζουν εξίσου καλά να την τηλε-χειρίζονται…\nΣήμερα ειδικά, αυτός ο χειρισμός απαιτεί τη συνδρομή επιστημών και τεχνών, για να εξασφαλίσει την επιθυμητή – από αυτόν που τη χρησιμοποιεί- αποτελεσματικότερα. Η διπλωματία, η απειλή, η τρομοκρατία, η κατασκοπεία, η πρόκληση ελπίδας ή απελπισίας, η ενίσχυση κινήτρων, η άμβλυνση ηθικών αναστολών, η εστίαση στο σκοπό… όλα επιστρατεύονται στο βωμό του ψυχολογικού επηρεασμού.\nΔεν μπορώ να αποφανθώ με βεβαιότητα, αν όλο αυτό το ψυχολογικό «οπλοστάσιο» των εξουσιών ανήκει πλέον στο χώρο της επιστήμης ή της τέχνης. Κάποιοι υποστηρίζουν ότι πρόκειται αμιγώς για τέχνη. Κατά την άποψή μου, πρόκειται για τέχνη που αξιοποιεί στο έπακρο τα ευρήματα επιστημονικών πειραμάτων.\nΌτι και να’ ναι, όμως, αυτό που έχει πρωτίστως σημασία είναι η ίδια η ύπαρξη της εσωτερικής αυτής δύναμης και η συνειδητοποίηση της φύσης της από τους φορείς της, με το ενδεχόμενο βέβαια η φύση της να είναι εντελώς διαφορετική, με εντελώς διαφορετικές αναφορές απ’αυτές που η σύγχρονη σκέψη μας έχει «επιβάλει»…\nΣύμφωνα με διάφορα πειράματα, αλλά και σύμφωνα με την απλή εμπειρία μας, η εσωτερική μας δύναμη μπορεί να ενεργοποιηθεί με τρόπο θετικό ή με τρόπο αρνητικό, με τα αντίστοιχα αποτελέσματα.\nΠοια όμως είναι η πρωταρχική σπίθα που θέτει σε κίνηση το μηχανισμό της εσωτερικής μας δύναμης, θετικά ή αρνητικά; Δεν είναι άλλη από την υποβολή, ή την αυθυποβολή, την υποβολή δηλαδή που κάνουμε εμείς οι ίδιοι στο εαυτό μας, και δεν είναι παρά ένα μήνυμα (ή καλύτερα, ένα αξίωμα), το οποίο αποδεχόμαστε χωρίς κριτική σκέψη, χωρίς λογική επεξεργασία.\nΒέβαια, για να συμβεί αυτό, πρέπει να έχει διαμορφωθεί στο χώρο του συναισθήματός μας ένα σχετικό υπόβαθρο, το οποίο να μπορεί να δεχθεί το μήνυμα αυτό, να είναι δηλαδή ανοιχτό και δεκτικό του συγκεκριμένου αξιώματος.\nΥπάρχουν πολλά παραδείγματα γονέων οι οποίοι επαναλάμβαναν στα παιδιά τους υποβολές του τύπου «είσαι άχρηστος», «αυτή η ασχολία δεν είναι για σένα», «ότι και αν κάνεις, θα αποτύχεις», «είσαι αδέξιος» κλπ.\nΤα παιδιά που δέχθηκαν τέτοιες υποβολές, στη συντριπτική πλειονότητα τους πορεύτηκαν στη ζωή τους ως άχρηστοι και αποτυχημένοι, μολονότι μέσα τους ενδεχομένως να υπήρχε πλουσιότατο δημιουργικό δυναμικό, για πολύ σημαντικά έργα.\nΤο ίδιο συμβαίνει και από την ανάποδη, δηλαδή, παιδιά λιγότερο χαρισματικά και με ισχνά προσόντα, δεχόμενα θετικές υποβολές, κατάφεραν να αναπτύξουν δεξιότητες και να δημιουργήσουν μια ζωή πολύ πιο πλήρη και «επιτυχημένη» σε σχέση με τα προηγούμενα.\nΤο θέμα εδώ βέβαια είναι ότι οι υποβολές βρίσκουν έντονη συναισθηματική αποδοχή και ανταπόκριση από τα παιδιά που τις δέχονται, πράγμα όχι δύσκολο στην παιδική ηλικία. Στους ενήλικες υπάρχει περισσότερο ρίσκο και τα αποτελέσματα εξαρτώνται εν μέρει από το βαθμό ωριμότητας και ψυχικού σθένους του ενηλίκου.\nΠως όμως μπορούμε να ενεργοποιήσουμε το ισχυρό εσωτερικό μας δυναμικό, ώστε να αντιμετωπίσουμε τις αρνητικές υποβολές που καθημερινά δεχόμαστε στη ζωή μας και που, όχι σπάνια, τείνουν να την καταστρέψουν;\nΕδώ, αρχίζουν τα δύσκολα: η πιο διαδεδομένη και εύκολη απάντηση που έρχεται στο νου του σημερινού ανθρώπου είναι η «θετική σκέψη». Αντιμετωπίζουμε δηλαδή τις αρνητικές υποβολές με θετικές υποβολές. Υπενθυμίζουμε στον εαυτό μας την αξία του και τα προσόντα του, οραματιζόμαστε την έκβαση μιας υπόθεσης όπως εμείς την επιθυμούμε και τα λοιπά, και έτσι ενεργοποιείτε όλη η πανίσχυρη εσωτερική μας δύναμη και κατευθύνει τις καταστάσεις, μέσα και έξω μας, με τον τρόπο που εμείς θέλουμε!\nΕύκολο; Όχι! Χρειάζεται τεχνική και γνώση, τις οποίες μπορούμε να πάρουμε από διάφορες σχολές, όπου φωτισμένοι άνθρωποι θα μας μυήσουν στην τέχνη της ευτυχίας και της επιτυχίας. Φυσικά, είναι γνωστό πόσοι τέτοιοι «φωτισμένοι άνθρωποι» και αντίστοιχες «φωτισμένες σχολές» πλούτισαν τα τελευταία χρόνια, πουλώντας τη «λαμπρή γνώση» τους, χωρίς ωστόσο να αλλάξει κάτι στους ανθρώπους που παρακολούθησαν τα «φωτισμένα» μαθήματα.\nΤελικά, που είναι το λάθος; Τι πήγε στραβά με την άσκηση της «θετικής σκέψης»; Τι πάει στραβά γενικώς, με την πανίσχυρη- πράγματι!- εσωτερική μας δύναμη;\nΟ βασιλεύς κυρ Μανουήλ ο Κομνηνός μια μέρα μελαγχολική του Σεπτεμβρίου αισθάνθηκε τον θάνατο κοντά.\nΟι αστρολόγοι (οι πληρωμένοι) της αυλής εφλυαρούσαν που άλλα πολλά χρόνια θα ζήσει ακόμη.\nΕνώ όμως έλεγαν αυτοί, εκείνος παληές συνήθειες ευλαβείς θυμάται κι απ’τα κελλιά των μοναχών προστάζει ενδύματα εκκλησιαστικά να φέρουν και τα φορεί, κ’ ευφραίνεται που δείχνει όψι σεμνήν ιερέως ή καλογήρου.\nΕυτυχισμένοι όλοι που πιστεύουν, και σαν τον βασιλέα κυρ Μανουήλ τελειώνουν ντυμένοι μες την πίστη των σεμνότατα.\nΠέρα από τις υποβολές και τις αυθυποβολές, θετικές ή αρνητικές, υπάρχει μια άλλη οντολογική παράμετρος, μια άλλη υπαρκτική δύναμη, που ζωοποιεί και ενεργοποιεί την πλούσια εσωτερική μας δύναμη, η οποία (παράμετρος) λέγεται πίστη. Και το παραπάνω ποίημα του Καβάφη είναι αυτό που εκφράζει την πίστη στην οποία αναφέρομαι. Και αποσαφηνίζω…\nΟι κάθε είδους θετικές σκέψεις ξεκινούν μέσα από εμάς, απευθύνονται στη δύναμη που βρίσκεται αυτόνομη μέσα σε εμάς και καταλήγουν μέσα σε εμάς- πρόκειται δηλαδή για μια άκρως ατομική- εγωτική διαδικασία, που αυτονομεί τις δυνάμεις μας και τις περιορίζει στα όρια της θέλησής μας.\nΣτην πίστη όμως έχουμε διαφορετική πορεία, η οποία σχετίζεται άμεσα με τον τρόπο που προσλαμβάνουμε τη φύση της εσωτερικής μας δύναμης. Στην πίστη η δύναμη αυτή έχει το Λόγο της ύπαρξής της και την αναφορά της έξω από εμάς, στον Θεό. Και, ναι μεν, ο Θεός είναι μέσα μας, αλλά όχι «φυσικώ τω τρόπω». Ο Θεός είναι μέσα μας, αν τον καλέσουμε και αν έχουμε την καρδιά μας ανοιχτή και καθαρή για να τον δεχθεί- αν υπάρχει θέση στην καρδιά μας γι’Αυτόν, όπως λένε πολλοί ασκητές.\nΣ’αυτή την περίπτωση, παραδίδουμε όλη τη δύναμη και τη θέλησή μας στον Θεό και τις εναρμονίζουμε με τη θέλησή Του. Τότε, ο Θεός εισέρχεται μέσα μας, ενεργοποιεί την εσωτερική μας δύναμη, η οποία ταυτίζεται με τη δική Του δύναμη. Αξίζει να θυμηθούμε εδώ, ότι ο Θεός είναι παντοδύναμος, γι’αυτό «αν έχουμε μια στάλα πίστης μπορούμε να μετακινήσουμε βουνά»!\nΗ ΔΥΝΑΜΗ ΤΗΣ ΣΧΕΣΗΣ\nΠιστεύω, στα αρχαία ελληνικά και στη γλώσσα της εκκλησίας, σημαίνει εμπιστεύομαι. Φυσικά, δεν εμπιστευόμαστε ιδεοληψίες, ούτε καν ιδέες. Εμπιστεύομαι τον Θεό που καλώ μέσα μου σημαίνει καθαίρομαι, αποδέχομαι βαθιά τις θλίψεις , ζωοποιώ την εσωτερική μου δύναμη μέσω της πηγής της ζωής- τον ίδιο τον Θεό- και όχι μέσω του εγώ μου.\nΑπό τη μια, οι «φλυαρίες των αστρολόγων», κατά το παραπάνω καβαφικό ποίημα, και από την άλλη, «θύμησες(σ.σ μνήμες αναμφίβολες;) από παλιές ευλαβικές συνήθειες», στο ίδιο ποίημα. Πως λοιπόν διαχειρίζεται ο πιστός την εσωτερική του δύναμη; Ως απάντηση στο ερώτημα, θα αναφέρω ένα απόσπασμα από μια επιφυλλίδα του Χρήστου Γιανναρά στην Καθημερινή, που αναφέρεται στο καβαφικό αυτό ποίημα:\n«Ο καβαφικός κυρ Μανουήλ δεν γαντζώνεται στο αξίωμα (στην ψευδαισθητική υπερμεγέθυνση που χαρίζει στο εγώ η δημοσιότητα) για να κερδίσει ψευδαπάτες παράτασης του βίου.\nΔεν εκλιπαρεί: ‘’προσευχηθείτε όλοι σας για μένα, τον βασιλέα σας, να νικήσω τον θάνατο’’, δεν επικαλείται την ‘’πίστη’’ σαν υπέρτερη ιαματική δυνατότητα όταν εξαντλούνται οι ικανότητες της ιατρικής. Περιμένει με ευφρόσυνη όψη τον θάνατο που εγγίζει, επειδή γι’αυτόν, τον βασιλέα κυρ Μανουήλ, ο θάνατος είναι γεγονός ενταγμένο σε μια κατακτημένη, βιούμενη κιόλας σχέση, είναι η κορυφαία δοκιμασία του ρεαλιστικού (του μη φαντασιώδους) χαρακτήρα αυτής της σχέσης.\nΜια σχέση δεν λέγεται ποτέ, μόνο δείχνεται. Λέγονται οι συσχετισμοί, οι συναναστροφές, οι δοσοληψίες, οι εξαρτήσεις, λέγεται η επιβολή, η κυριαρχία, η ιδιοκτησία. Η γλώσσα ορίζει το άλλο ή τον άλλον ως αντι-κείμενο που το κατέχουμε. Η σχέση δεν κατέχεται ποτέ, την κερδίζει, κανείς συνεχώς, δεν είναι ποτέ τετελεσμένη».\nΠέρα από τις θετικές σκέψεις, πέρα από τις υποβολές και την αντιμετώπισή τους, υπάρχει η υγιής πίστη, αυτή που, αλλάζοντας τα ζητούμενα και τα δεδομένα, δυναμοποιεί τα πιο ισχυρά εσωτερικά κομμάτια μας, μέσα από μια άρρητη σχέση, που είναι αδύνατο να διατυπωθεί, είναι όμως δεκτική στο να βιωθεί.\nΣτην περίπτωση αυτή, οποιαδήποτε πειράματα και τεχνικές χειραγώγησης δεν θα ήταν παρά ανούσια γεγονότα, χωρίς το παραμικρό αποτέλεσμα. Το γεγονός όμως ότι έχουν ισχύ οφείλει να μας κινητοποιήσει…\nΤης Μαρίας Σταματιάδου/αβατον\nΠΩΣ ΚΑΤΑΠΟΛΕΜΙΕΤΑΙ Η ΥΠΟΒΟΛΗ\nΗ δύναμη της υποβολής είναι πανίσχυρη. Όλοι, με τον ένα ή τον άλλο τρόπο, βρισκόμαστε κάτω από την επιρροή της. Ο ένας υποβάλλει τον άλλο. Συχνά είναι πολύ εύκολο να υποβάλλει κανείς κάποιον, ιδιαίτερα αν ο τελευταίος δεν γνωρίζει ότι εκτίθεται σε υποβολή. Όμως ακόμη κι αν το γνωρίζουμε, οι υποβολές μας διαπερνούν.\nΓια παράδειγμα, ετοιμάζεστε να μπείτε στο αυτοκίνητό σας, με το οποίο είστε απόλυτα ικανοποιημένος. Τη στιγμή εκείνη περνάει ένας γνωστός και σας λέει: «Ακόμη αυτό το σαράβαλο έχεις;» Αμέσως το αυτοκίνητο σας αποκτάει άλλη όψη στα μάτια σας. Η μέχρι τώρα ικανοποίησή σας εξατμίζεται…\nΤο ίδιο συμβαίνει με μια σειρά από πράγματα, συνεχώς. Πιστεύουμε σχεδόν τα πάντα που βλέπουμε, διαβάζουμε και ακούμε.\nΒλέπουμε για παράδειγμα μια διαφήμιση στην τηλεόραση και μερικές μέρες μετά βρισκόμαστε στο σούπερ-μάρκετ να έχουμε αγοράσει το προϊόν που είδαμε να διαφημίζεται.\nΜε άπειρους ανάλογους τρόπους υποβαλλόμαστε και υποβάλλουμε τους άλλους, κάθε μέρα, κάθε ώρα, κάθε λεπτό. Έτσι ζούμε μια ζωή από «δεύτερο χέρι», όχι αυθεντική, όχι πραγματικά τη ζωή μας, αλλά μια ζωή κατασκευασμένη από τις γνώμες και τις υποβολές τρίτων.\nΤι μπορεί να γίνει; Να ξυπνήσουμε! Και να δούμε, να πιάσουμε τον εαυτό μας «στα πράσα» τη στιγμή που ακούει ή διαβάζει κάτι και αμέσως, μηχανικά, σπεύδει να το υιοθετήσει. Να αναγνωρίσουμε, με άλλα λόγια, στην πράξη αυτή την εγγενή μας αδυναμία, ότι ζούμε έρμαια κάθε λογής υποβολής, που διαστρέφει και παραμορφώνει το καθετί.\nΕτικέτες χειραγώγηση, ψυχολογία, Υλοποίηση, mind control\n← Μέλι και κανέλα: Ενα φάρμακο που δεν θέλουν να ξέρουν οι γιατροί → Ιμάμης της Κολωνίας: «Δεν φταίνε οι μουσουλμάνοι που βιάζουν τις γυναίκες – Το άρωμα που βάζουν είναι προκλητικό»


ΠΑΝΔΡΑΜΑΪΚΟΣ -ΦΟΥΦΑΣ 2-1 – DRAMAGOAL.GR\n1 Σεπτεμβρίου 20190615\nΛΥΓΙΣΕ ΣΤΗΝ ΠΑΡΑΤΑΣΗ ΤΟΝ ΜΑΚΕΔΟΝΙΚΟ ΦΟΥΦΑ, ΓΙΑΝΝΙΚΗΣ ΚΑΙ ΜΠΕΡΟΥΚΑΣ ΟΙ ΣΚΟΡΕΡ\nΔίκαια πέρασε ο Πανδραμαϊκός\nΈνας Πανδραμαϊκός από τα παλιά, πήρε τη νίκη-πρόκριση στην παράταση απέναντι στον Μακεδονικό Φούφα. Στο δημοτικό στάδιο Δράμας αρκετοί φίλοι του Πανδραμαϊκού παραβρέθηκαν κι έμειναν ικανοποιημένοι από το θέαμα που είδαν. Ο κόσμος γυρίζει ξανά στο γήπεδο για τον Πανδραμαϊκό και η ομάδα τον χρειάζεται και στο πρωτάθλημα. Δίκαιη νίκη πέτυχαν οι γηπεδούχοι, έδειξαν πως ήθελαν περισσότερο την πρόκριση και «κυνήγησαν» το ματς ως το τέλος. Στα θετικά στοιχεία ότι οι γηπεδούχοι είχαν δυνάμεις μέχρι το τέλος της παράτασης και αξίζουν συγχαρητήρια στον γυμναστή, Κώστα Χαλβατζή, για τη δουλειά που κάνει. Από τη μεριά του ο Φούφας έδειξε πολύ καλά στοιχεία στο πρώτο μέρος, όμως στην επανάληψη και στην παράταση, η υπεροχή των γηπεδούχων ήταν εμφανής.\nΟΥΣΙΑΣΤΙΚΗ ΛΥΣΗ: Όσον αφορά το δημοτικό στάδιο, θα πρέπει να επισημανθεί πως η τοποθέτηση μιας περίφραξης που απομονώνει τις τελευταίες θέσεις, απλά μεταθέτει το πρόβλημα. Χρειάζεται ουσιαστική λύση, που είναι η ανακατασκευή και αυτό πρέπει να κάνουν οι αρμόδιοι φορείς.\nΦΑΣΕΙΣ ΚΑΙ ΓΚΟΛ: Στο 19΄ κόρνερ του Μπελμάνι, κεφαλιά του Μπερούκα απέκρουσε στη γραμμή ο Τουλουμενίδης. Στο 26΄ σέντρα του Αϊβάζη κι ο Αντώνης Γιαννίκης με κεφαλιά πέτυχε το 1-0. Στο 27΄ μετά από σέντρα του Τοπάλη, ο Τζουβάρας με κεφαλιά έστειλε την μπάλα στα δίχτυα, όμως το γκολ δεν μέτρησε, καθώς έγκαιρα είχε υποδειχθεί ο σκόρερ οφσάιντ. Στο 28΄ ο Γιώργος Μαυροματίδης εκμεταλλεύθηκε λάθος του Κιουμουρτζή και ισοφάρισε. Στο 36΄ αριστερό σουτ του Διαμαντίδη εκτός περιοχής, ελάχιστα άουτ. Στο 42΄ σουτ του Βραμέντσαλη από καλή θέση απέκρουσε ο Μπίντσης, στη συνέχεια ο Μπερούκας σκόραρε, όμως το γκολ ακυρώθηκε λόγω υπόδειξης οφσάιντ του σκόρερ από τον επόπτη Ζαχαρία. Στο 44΄ φάουλ από πλάγια του Μπελμάνι στη συμβολή των δοκών. Στο 56΄ ο Μπελμάνι απέφυγε εξαιρετικά δύο αντιπάλους και πλάσαρε, για να αποκρούσει στη γραμμή ο Κοπατσάρης. Στο 69΄ συρτό σουτ του Τσελεπή ελάχιστα άουτ, στο 73΄ σέντρα του Μπερούκα, κεφαλιά του Διαμαντίδη, άουτ. Στο 95΄ σουτ του Μπελμάνι απέκρουσε ωραία ο Μπίντσης και στην επαναφορά ο Γιώργος Μπερούκας πέτυχε το 2-1. Στο 100΄ δυνατό σουτ του Υψηλού έξω από την περιοχή, ελάχιστα άουτ. Στο 103΄ ο Μπελμάνι απέφυγε δύο αντιπάλους, έδωσε στον Μπερούκα, που έπιασε κοντινό σουτ, άουτ. Στο 115΄ φάουλ του Τοπάλη μπλόκαρε δύσκολα και σωτήρια ο Κιουμουρτζής.\nΔΙΑΚΡΙΘΕΝΤΕΣ-ΔΙΑΙΤΗΣΙΑ: Κανείς δεν υστέρησε από τον Πανδραμαϊκό, κορυφαίοι οι Βραμέντσαλης, Μπελμάνι, Λίπο, Τσελεπής. Από τον Φούφα ξεχώρισαν οι Μαυροματίδης, Ν. Μπίντσης, Κοπατσάρης, Τοπάλης. Πολύ καλή η διαιτησία του Παναγιώτη-Ραφαήλ Τσιάρα (Αναστάσιος Καρασαββαϊδης, Ανδρέας Ζαχαρίας) από τον ΣΔ Καβάλας.\nΠΑΝΔΡΑΜΑΪΚΟΣ (Καζεπίδης): Κιουμουρτζής, Κεχαγιάς, Κονταξής, Αϊβάζης (66΄ Βασιλειάδης), Βραμέντσαλης, Γιαννίκης, Λίπο, Μπελμάνι, Τσελεπής (70΄ Λυκίδης), Διαμαντίδης (97΄ Υψηλός), Μπερούκας (115΄ Μουζενίτωφ).\nΦΟΥΦΑΣ (Τούνας): Ι. Μπίντσης, Τζουβάρας, Κοπατσάρης, Φ. Τουλουμενίδης (54΄ Κ. Τουλουμενίδης), Ν. Μπίντσης, Χαραλαμπίδης, Τοπάλης, Σπανδωνίδης (86΄ Πολυχρονίδης), Μαυροματίδης, Τζενόλι (47΄ Κοντογουλίδης), Αιχμαλωτίδης (100΄ Ρουγκάτσος).\nΤΕΛΗΣ ΤΟΥΝΑΣ (Φούφας): Συγχαρητήρια στον αντίπαλο, κέρδισε δίκαια, στο μεγαλύτερο διάστημα του αγώνα ήταν καλύτερος. Πιστεύω ότι για μας στοίχισαν οι απουσίες που είχαμε. Περίμενα περισσότερα πράγματα από ορισμένους παίκτες μας, στους οποίους δώσαμε ευκαιρία να αγωνισθούν, όμως δεν την εκμεταλλεύθηκαν. Βέβαια αντιδράσαμε μετά το 2-1, όμως δεν καταφέραμε να αξιοποιήσουμε τις δύο ευκαιρίες μας. Η Γ΄ εθνική με την αναδιάρθρωση που έγινε και τις αρκετές ομάδες, θυμίζει το παλιό περιφερειακό πρωτάθλημα. Ο αντίπαλος ήθελε πιο πολύ τον αγώνα, είχε περισσότερη διάθεση και ενθουσιασμό. Εύχομαι καλή συνέχεια στον Πανδραμαϊκό.\nΜΠΑΜΠΗΣ ΚΑΖΕΠΙΔΗΣ (Πανδραμαϊκός): Ήταν το πρώτο επίσημο παιχνίδι μας. Στο πρώτο μέρος ήμασταν αρκετά αγχωμένοι, προηγηθήκαμε, όμως δεχθήκαμε την ισοφάριση κι έπειτα υπήρξαν ευκαιρίες εκατέρωθεν. Στην επανάληψη και στην παράταση πιστεύω πως είχαμε καθολική υπεροχή, δημιουργήσαμε πολλές ευκαιρίες. Τα παιδιά έδειξαν χαρακτήρα και προσωπικότητα και μέσα από τέτοια παιχνίδια η ομάδα θα γίνεται καλύτερη. Αξίζουν πολλά συγχαρητήρια στους παίκτες μου, έδειξαν πάθος και αποφασιστικότητα σε όλη τη διάρκεια της συνάντησης, μάλιστα μέσα σε συνθήκες πολλής ζέστης. Θα μπορούσαμε να είχαμε «καθαρίσει» το ματς νωρίτερα. Ακολουθεί το σούπερ καπ την Τετάρτη, θα το αντιμετωπίσουμε με προσοχή και θέλουμε να έχουμε καλή εμφάνιση. Θέλω να ευχηθώ καλή συνέχεια στον Μακεδονικό Φούφα στο πρωτάθλημα. Ο Πανδραμαϊκός είναι ιστορικό σωματείο, στόχος μας στη Γ΄ εθνική είναι να πραγματοποιήσουμε πορεία αντάξια του ονόματος και της φήμης του σωματείου, πρώτιστα η παραμονή και σε καμία περίπτωση δεν θέλουμε να έχουμε ρόλο κομπάρσου. Τα παιδιά καταβάλλουν μεγάλη προσπάθεια, έτσι θα συνεχίσουμε.\nΌλες οι αγωνιστικές των πρωταθλημάτων EΠΣ ΔΡΑΜΑΣ


O Kαραγκούνης, ο «Ντέβι», o Πελέ, ο Μαρτίνες και ο Γιαννιώτας | Goal News Cy\nΕλληνικό Πρωτάθλημα | Ποδοσφαιρικά Νέα απο ΕλλάδαSUPERLEAGUEO Kαραγκούνης, ο «Ντέβι», o Πελέ, ο Μαρτίνες και ο Γιαννιώτας\nO Kαραγκούνης, ο «Ντέβι», o Πελέ, ο Μαρτίνες και ο Γιαννιώτας\nΟ Σπύρος Ρισβάνης «κόπηκε» από την προετοιμασία του Ολυμπιακού και το SDNA θυμάται περιπτώσεις παικτών της Superleague που αποκτήθηκαν από τους «ερυθρόλευκους» και… χάθηκαν στην πορεία!\n1. Γιάννης Ζαραδούκας\nΗ μεταγραφή του ανακοινώθηκε την ίδια μέρα με εκείνη του Βιθέντε Μόνχε από τον Ολυμπιακό Βόλου. Και είναι από τους παραλογισμούς της ζωής ότι ο Αργεντινός έπαιξε σε μία σεζόν περισσότερα ματς, απ’ όσα ο Έλληνας αμυντικός σε τρία χρόνια. Μετά από ένα περίεργο καλοκαίρι με τον υποβιβασμό της βολιώτικης ομάδας, ο Γιάννης Ζαραδούκας μετακόμισε στο μεγάλο λιμάνι με μεγάλα όνειρα, τα οποία δεν έγιναν ποτέ πραγματικότητα. Ο σήμερα 32χρονος αμυντικός ήταν και άτυχος, αφού στο διάστημα δανεισμού του στον ΠΑΣ υπέστη ρήξη χιαστών, γεγονός που τον πήγε πίσω στην καριέρα του.\nΠΟΤΕ: Οκτώβριος του 2011\nΑΠΟ: Ολυμπιακό Βόλου\nΣΕΖΟΝ: 2011-12 (Οκτώβριο-Μάιο)\nΣΕΖΟΝ: 2012-13 (Αύγουστο-Ιανουάριο)\nΜΕΤΑ: ΠΑΣ Γιάννινα, Άρης, Αστέρας Τρίπολης, Πλατανιάς, Ξάνθη, Κέρκυρα.\n2. Βασίλης Καραγκούνης\nΟ Ολυμπιακός ενδιαφερόταν για την περίπτωσή του από πιτσιρίκι, όταν έπαιζε στον Ατρόμητο. Η Ουντινέζε τον πρόλαβε και τον πήρε στην Ιταλία, ωστόσο οι ερυθρόλευκοι κατόρθωσαν εντέλει και απέκτησαν τον νεαρό αμυντικό το καλοκαίρι του 2012. Ήταν μόλις 18 ετών ακόμα και θεωρητικά ήταν μια κίνηση με μέλλον. Μόνο θεωρητικά, καθώς πρακτικά ο Βασίλης Καραγκούνης δεν κατάφερε να… γράψει ούτε μια συμμετοχή στον Ολυμπιακό και μετακινούταν δανεικός επί μια τριετία!\nΠΟΤΕ: Ιούνιος του 2012\nΗΛΙΚΙΑ: 18 ετών\nΜΕΤΑ: Άρης, Ρετζίνα, ΑΕ Λεμεσού, Ηρακλής.\n3. Δημήτρης Γούτας\nΕίναι το αναμενόμενο των ημερών. Η προετοιμασία ξεκινάει ή το βασικό μέρος της προετοιμασίας ξεκινάει ή κάποιο σύνολο φιλικών αγώνων ξεκινάνε. Ο προπονητής έχει αρχίσει να γνωρίζει τους παίκτες του κι όπως φέτος είναι ο Χάσι έτσι πέρυσι τέτοια εποχή το ρεπορτάζ αφορούσε τον Βίκτορ Σάντσεθ. ««Σε σχέση με την Αυστρία ο τεχνικός των Πειραιωτών έκοψε 4 ποδοσφαιριστές. Πρόκειται για τους Γιάννη Γιαννιώτα, Μανώλη Μπέρτo, Δημήτρη Γούτα και Μάικλ Ολαϊτάν, οι οποίοι δεν θα ταξιδέψουν την Τρίτη για το Βέλγιο». Κάπως έτσι κόπηκε και η θεωρητικά δεύτερη ευκαιρία του Δημήτρη Γούτα που έφυγε άπρακτος από τον Ολυμπιακό.\nΠΟΤΕ: Ιούλιος του 2015\nΗΛΙΚΙΑ: 21 ετών\nΣΕΖΟΝ: 2015-16 (ως τον Γενάρη)\nΜΕΤΑ: Ξάνθη, Κόρτρικ\n4. Ντένις Επστάιν\nΤο πιο περίεργο καλοκαίρι του Ολυμπιακού, το καλοκαίρι των μεγάλων αλλαγών. Στο ένα δωμάτιο έκλειναν προπονητής και παίκτες, στο άλλο δωμάτιο άλλαζε χέρια το ιδιοκτησιακό καθεστώς και ο Βαγγέλης Μαρινάκης διαδεχόταν τον Σωκράτη Κόκκαλη. Το αποτέλεσμα; Οι όμορφες μεταγραφές, όμορφα καίγονται και ο Ντένις Επστάιν, ο οποίος υπέγραφε σχεδόν ταυτόχρονα με τον Έβαλντ Λίνεν πέρασε και δεν ακούμπησε. Έλυσε μετά από ένα χρόνο το συμβόλαιό του και ουδέποτε εξαργύρωσε αγωνιστικά την εξαιρετικά παρουσία του στον Ηρακλή.\nΠΟΤΕ: Ιούνιος του 2010\nΗΛΙΚΙΑ: 24 ετών\nΜΕΤΑ: Κέρκυρα, Ατρόμητος, Γερμανία (x3), Κέρκυρα.\n5. Ανδρέας Τάτος\nΤο όνομά του ήταν μερικά καλοκαίρια πριν ένα από εκείνα που προσέλκυαν… αγοραστές. Ο Ατρόμητος γνώριζε ότι είχε περιουσία στα χέρια του και θα διαπραγματευόταν τους καλύτερους όρους, προκειμένου να τον παραχωρήσει. Έτσι και έκανε με τον Ολυμπιακό να κερδίζει τη μάχη τον Αύγουστο του 2011 και να αποκτά τον Ανδρέα Τάτο. Η πρώτη του κίνηση ήταν να τον αφήσει για έναν ακόμα χρόνο στην ομάδα του Περιστερίου και ο Έλληνας μέσος έμελλε να ζήσει πολλές ζωής στον Ολυμπιακό, χωρίς ωστόσο καμία να του προσφέρει όσα ονειρευόταν.\nΠΟΤΕ: Τον Αύγουστο του 2011\nΗΛΙΚΙΑ: 22 ετών\nΣΕΖΟΝ: 2012-2013 (ως τον Γενάρη)\nΜΕΤΑ: Άρης, Ατρόμητος, Βέροια, Άρης.\n6. Τόμας Ντε Βινσέντι\nΟι δύο αιώνιοι… έσφαζαν ευρώ στην ποδιά του. Ο Αργεντινός μεσοεπιθετικός έκανε πράγματα και θαύματα με τον ΠΑΣ τη σεζόν 2012-13 και το συμβόλαιό του, το οποίο έληγε το καλοκαίρι του 2013 τού έδινε το δικαίωμα να διαπραγματευτεί από τον Ιανουάριο. Ο Παναθηναϊκός έκανε την κίνησή του, ο Ολυμπιακός έκανε τη δική του και οι ερυθρόλευκοι κέρδισαν την άτυπη μάχη στις 9 Ιανουαρίου. Ο Τόμας Ντε Βινσέντι εντάχθηκε στο ρόστερ το καλοκαίρι και τον Σεπτέμβριο παραχωρήθηκε δανεικός στον ΠΑΣ.\nΠΟΤΕ: Ιανουάριο του 2013\nΑΠΟ: ΠΑΣ Γιάννινα\nΣΕΖΟΝ: 2013-14 (Ιανουάριος-Ιούνιος)\nΜΕΤΑ: ΠΑΣ Γιάννινα, ΑΠΟΕΛ.\n7. Βίτορ Πελέ\nΑπό τις πλέον περίεργες και ανεξήγητες κινήσεις που έκανε ο Ολυμπιακός τα τελευταία χρόνια. Κι αν υποθέσουμε ότι τα 500 χιλ. ευρώ αντάλλαγμα στον Εργοτέλη που διέρρεαν στα ρεπορτάζ είναι αληθή, τότε γίνεται ακόμα πιο περίεργο, ακόμα πιο ανεξήγητο. Οι ερυθρόλευκοι σχεδόν από το πουθενά είχαν ανακοινώσει στις 30 Δεκεμβρίου του 2013 την απόκτηση του Πελέ κι ενώ είχε αναφερθεί εκείνο το διάστημα και ενδιαφέρον του ΠΑΟΚ. Ο Πορτογάλος έπαιξε στον Ολυμπιακό πολύ περισσότερο από τους υπόλοιπους της λίστας, αλλά δεν ξέφυγε του πεπρωμένου, δηλαδή του δανεισμού!\nΠΟΤΕ: Δεκέμβριο του 2013\nΣΕΖΟΝ: 2013-14, 2014-15 (ως τον Γενάρη)\nΜΕΤΑ: Λεβαδειακός, Ανόρθωση\n8. Δημήτρης Κολοβός\nΘα μπορούσε να χαρακτηριστεί και ως το alter ego του Σπύρου Γιαννιώτα. Ένας παίκτης που είχε αποδείξει ότι μπορούσε να σταθεί στον Ολυμπιακό, ένας παίκτης που κάθε καλοκαίρι έκανε όνειρα και κάθε Σεπτέμβριο διάλεγε τον επόμενο σταθμό του δανεισμού του. Ο Ολυμπιακός τον απέκτησε από τον Πανιώνιο το καλοκαίρι του 2013 (ενώ ενδιαφέρονταν τόσο ΑΕΚ, όσο και ΠΑΟΚ) και τον άφησε για ένα χρόνο δανεικό στη Νέα Σμύρνη. Ξεκινάει προετοιμασία, όμως τον Αύγουστο επιστρέφει στην πλατεία, κάτι που θα επαναληφθεί και το 2016, αλλά με τελικό προορισμό τη Μέχελεν.\nΠΟΤΕ: Αύγουστο του 2013\nΗΛΙΚΙΑ: 20 ετών\nΣΥΜΜΕΤΟΧΕΣ: 11 (2 γκολ)\nΜΕΤΑ: Πανιώνιος, Μέχελεν\n9. Φάνης Τζανδάρης\nΑν ο Κολοβός μοιάζει με τον Γιαννιώτα, τόσο η περίπτωση του Φάνη Τζανδάρη έχει περισσότερες ομοιότητες με εκείνη του Σπύρου Ρισβάνη. Τουλάχιστον, ως προς τις αντιδράσεις. Ο Ολυμπιακός πλησίασε τον ποδοσφαιριστή στο νόμιμο πλαίσιο πριν τη λήξη του συμβολαίου του με τον ΠΑΟΚ, εκείνος προτίμησε να υπογράψει στους ερυθρόλευκους απ’ το να ανανεώσει τη συνεργασία του με τον δικέφαλο του βορρά και κάπως έτσι «έκαψε» την καριέρα του. Προφανώς και ουδείς γνωρίζει πού θα βρισκόταν αν έμενε στον ΠΑΟΚ (σ.σ. μπορεί και να είχε την ίδια εξέλιξη), ωστόσο δεν κατάφερε τίποτα ουσιαστικό με την απόφασή του το χειμώνα του 2015.\nΠΟΤΕ: Μάρτιος του 2015\n10. Θανάσης Παπάζογλου\nΜια ακόμα κίνηση που έμοιαζε ακατανόητη από τον Ολυμπιακό. Η μεταγραφή του Θανάση Παπάζογλου στις αρχές Ιουλίου του 2014 παρουσιαζόταν ως μια κίνηση που είχε μελετηθεί καιρό και είχε στόχο τις κλειστές άμυνες που αντιμετωπίζουν οι ερυθρόλευκοι στο ελληνικό πρωτάθλημα. Ο υψηλόσωμος επιθετικός προερχόταν από μια πολύ παραγωγική σεζόν με τη φανέλα του ΟΦΗ – είχε σκοράρει 11 γκολ – όμως η κίνηση ήταν τόσο μελετημένη, που παραχωρήθηκε ως αντάλλαγμα ένα μήνα μετά την απόκτησή του!! Δόθηκε στον Ατρόμητο, προκειμένου να πάρει ο Ολυμπιακός τα δικαιώματα του Τάσου Καραμάνου.\nΠΟΤΕ: Ιούλιος του 2014\nΜΕΤΑ: Ατρόμητος, Κόρτρικ\n11. Τάσος Καραμάνος\nΑφού ανοίξαμε τον φάκελο, ας προσθέσουμε μέσα και τις υπόλοιπες κόλλες Α4 για να τον κλείσουμε ξανά. Η πιο κοντινή σχέση του Τάσου Καραμάνου με τον Ολυμπιακό ήταν το γκολ που πέτυχε εναντίον του στις 27 Σεπτεμβρίου του 2014. Οι ερυθρόλευκοι ξόδεψαν χρήματα και ανταλλάγματα για να αποκτήσουν τον πολυτάλαντα επιθετικό, ωστόσο δεν… ξόδεψαν μια θέση στο ρόστερ τους για να τον κρατήσουν, έστω και μία σεζόν.\nΠΟΤΕ: Αύγουστος του 2014\nΜΕΤΑ: Πανιώνιος, Φεϊρένσε\n12. Νικολάς Μαρτίνες\nΑν δεν είναι Έλληνας, μπορεί να είναι Αργεντινός. Ο δεύτερος στη λίστα που αποκτήθηκε από ελληνική ομάδα, με από καταπληκτικό πρωτάθλημα και ο οποίος πέρασε και δεν ακούμπησε. Η ΑΕΚ τον ήθελε, ο ΠΑΟΚ τον ήθελε, ο Ολυμπιακός τον πήρε τελικά τον Απρίλιο του 2015 και μάλλον δεν ήξερε τι να τον κάνει. Ο Νικολάς Μαρτίνες δεν έπαιξε ποτέ στους ερυθρόλευκους και αποχώρησε το ίδιο κιόλας καλοκαίρι!\nΠΟΤΕ: Απρίλιος του 2015\nΗΛΙΚΙΑ: 28 ετών\n13. Μανώλης Μπέρτος\nΑλήθεια, πόσοι θυμούνται ότι ο Έλληνας αμυντικός υπήρξε παίκτης του Ολυμπιακού; Κι όμως ήταν τέτοιος κανονικά και με το νόμο και με τη βούλα και με όσα ακόμα κοινότυπα μπορεί να σκεφτεί κανείς. Μόνο που δεν έπαιξε ποτέ στην ομάδα του Πειραιά και δεν ακολούθησε και το στερεότυπο των δανεισμών. Δεν τον απέφυγε και τελείως, όμως περιορίστηκε στη μια ομάδα και στη μια σεζόν. Ο Μανώλης Μπέρτος ανακοινώθηκε από τους ερυθρόλευκους στις 8 Αυγούστου του 2015, έμεινε για ένα χρόνο δανεικός στην Ξάνθη και το επόμενο καλοκαίρι λύθηκε το συμβόλαιό του…\nΠΟΤΕ: Αύγουστος του 2015\nΜΕΤΑ: Ξάνθη, Αστέρας Τρίπολης.\n14. Γιάννης Γιαννιώτας\nΜπορείτε να διαβάσετε για τον επιθετικό των ερυθρολεύκων στο ξεχωριστό άρθρο του Sdna.gr.


Charles Wyplosz στο Fortune: «Πρώτα η ανάκαμψη και μετά η ανησυχία για ελλείμματα - χρέη» | Fortunegreece.com\nΈνας από τους κορυφαίους επιστήμονες στις αναδιαρθρώσεις χρέους μιλάει για την πολιτική της λιτότητας στην Ευρωζώνη, την αύξηση του χρέους, το κόστος για τις επιχειρήσεις και τη «μόδα» των κρυπτονομισμάτων.\nΟι κυβερνήσεις των κρατών – μελών της Ευρωζώνης πρέπει πρώτα να θέσουν τις βάσεις για την ανάκαμψη και στη συνέχεια να ασχοληθούν με τη διαχείριση των ελλειμάτων και των δημοσιονομικών χρεών λέει στο Fortune ο Charles Wyplosz, o Γάλλος οικονομολόγος που στο παρελθόν έχει διατελέσει μέλος της ομάδας συμβούλων οικονομικής πολιτικής του πρώην επικεφαλής της Κομισιόν Barroso και της ομάδας Bellagio, σύμβουλος του ΔΝΤ, της Παγκόσμιας Τράπεζας και άλλων αναπτυξιακών τραπεζών, των Ηνωμένων Εθνών, του Ευρωπαϊκού Κοινοβουλίου, διαφόρων κεντρικών τραπεζών, της Ευρωπαϊκής Επιτροπής και της ρωσικής κυβέρνησης, καθώς επίσης και Διευθυντής του Διεθνούς Προγράμματος Μακροοικονομίας της CEPR, του κορυφαίου ευρωπαϊκού δικτύου οικονομολόγων.\nΠλέον από τη θέση του ομότιμου καθηγητή Διεθνούς Οικονομικών στο Μεταπτυχιακό Ινστιτούτο της Γενεύης μελετά τομείς, όπως η διαχείριση των χρηματοπιστωτικών κρίσεων, η ευρωπαϊκή νομισματική ολοκλήρωση, η νομισματική πολιτική, η πειθαρχία δημοσιονομικής πολιτικής και η περιφερειακή ολοκλήρωση σε διάφορα μέρη του κόσμου.\nΟ ίδιος σχολιάζει τη δημοσιονομική πολιτική της Ευρωζώνης, μιλά για τις επιπτώσεις των αυστηρών μέτρων λιτότητας στην πραγματική οικονομία και τις επιχειρήσεις, ενώ αναφέρεται και στο νέο επενδυτικό trend που ακούει στο όνομα bitcoin.\nΚύριε Wyplosz μπορούμε να αποφύγουμε μια νέα περίοδο λιτότητας στην Ευρωζώνη ως αποτέλεσμα των αυξανόμενων ελλειμμάτων και του δημόσιου χρέους;\nΦυσικά, αν σταματήσουμε να ανησυχούμε για τα αυξανόμενα ελλείμματα και τα μεγάλα χρέη. Είδαμε ήδη στην Ελλάδα τι συμβαίνει όταν οι κυβερνήσεις ανησυχούν για λάθος πράγματα σε λάθος χρόνο. Μετά το 2010, έχουμε γενικεύσει τη λιτότητα, την ύφεση και, με εξαιρέσεις, τα δημόσια χρέη μόλις μειώθηκαν μέχρι την πανδημική κρίση. Το 2020, οι κυβερνήσεις έκαναν το σωστό. Σταμάτησαν να ανησυχούν για ελλείμματα και χρέη και απέτρεψαν μια μεγάλη οικονομική καταστροφή τη στιγμή που συντελούνταν μια υγειονομική καταστροφή. Πρέπει να συνεχίσουν να το κάνουν μέχρι να επιτευχθεί μια σταθερή ανάκαμψη. Τότε θα έρθει η ώρα να ανησυχείτε για ελλείμματα και χρέη. Η ΕΚΤ παρέχει τη σωστή υποστήριξη στα δημόσια χρέη, οπότε δεν υπάρχει σοβαρός κίνδυνος αύξησής τους.\nΠιστεύετε ότι η Ευρώπη είναι έτοιμη να αναθεωρήσει τους δημοσιονομικούς στόχους, και εάν ναι, πώς θεωρείτε ότι θα διαμορφωθεί το νέο περιβάλλον;\nΕδώ και 22 χρόνια, το Σύμφωνο Σταθερότητας και Ανάπτυξης αποτυγχάνει διαρκώς. Δυστυχώς, είναι με κακό τρόπο σχεδιασμένο. Με την πάροδο του χρόνου, το «βελτιώσαμε», καθιστώντας το πιο περίπλοκο και αυθαίρετο, όχι όμως και πιο αποτελεσματικό. Το προφανές που πρέπει να κάνουμε είναι να ξεκινήσουμε ξανά και αυτή τη φορά να το κάνουμε σωστά. Χρειαζόμαστε κάθε κράτος- μέλος της Ευρωζώνης να πειθαρχήσει σε οικονομικό επίπεδο. Αλλά αυτό δεν σημαίνει ότι οι Βρυξέλλες δίνουν εντολές σε ανεξάρτητα κράτη και στις δημοκρατικά εκλεγμένες κυβερνήσεις τους. Η δημοσιονομική πειθαρχία πρέπει να αποτελεί εθνική ευθύνη και να υπόκειται στην ευρωπαϊκή εποπτεία. Αυτό σημαίνει την εφαρμογή συνταγματικού κανόνα και παράλληλα τη δυνατότητα του Ευρωπαϊκού Δικαστηρίου να επιβάλει τον σεβασμό στους εθνικούς θεσμούς. Δεν σημαίνει είτε 3% είτε 60%, ή οποιοδήποτε απίστευτο αριθμό. Υπάρχουν καλύτεροι τρόποι καθορισμού της δημοσιονομικής πειθαρχίας.\nΟι οικονομίες σήμερα μεταφέρουν ουσιαστικά το βάρος του χρέους στις μελλοντικές γενιές. Μπορεί αυτό να συνεχιστεί για πάντα, δεδομένου ότι σε κάθε ευκαιρία οι αρχές αποκλείουν τη δυνατότητα ελάφρυνσης του χρέους;\nΣυμφωνώ, πρέπει να μειώσουμε τα δημόσια χρέη. Αυτό μπορεί να γίνει χωρίς προεπιλογή και χωρίς να μεταβιβάζεται το κόστος σε άλλες χώρες. Έχω περιγράψει ένα τέτοιο σχέδιο (που ονομάζεται PADRE) ενώ έχουν προταθεί και άλλα. Αυτές οι ιδέες απορρίφθηκαν με το εκπληκτικό επιχείρημα ότι «θα το σκεφτούμε αργότερα όταν τα πράγματα έχουν βελτιωθεί». Λοιπόν, τα πράγματα έχουν γίνει πολύ χειρότερα.\nΠώς θα χαρακτηρίζατε τις επιδόσεις της ελληνικής οικονομίας τα τελευταία χρόνια; Σε ποιους παράγοντες πρέπει να προσέξει η ελληνική κυβέρνηση;\nΛυπάμαι, αλλά δεν θα ήθελα να κάνω μαθήματα στην Ελλάδα.\nΥπάρχουν φόβοι για λουκέτα επιχειρήσεων λόγω πανδημίας όχι μόνο σε οικονομικά αδύναμες χώρες, όπως η Ελλάδα και η Ιταλία, αλλά και στη Γερμανία. Σε κάποιο σημείο τα μέτρα στήριξης θα αποσυρθούν…Τι μπορεί να γίνει ώστε να μην χαθεί μια γενιά εταιρειών και υπαλλήλων;\nΦυσικά, μόλις αποσυρθούν τα ισχύοντα μέτρα στήριξης, όπως θα έπρεπε όταν τελειώσει η πανδημία, πολλές εταιρείες θα χρεοκοπήσουν. Αυτό που δεν πρέπει να γίνει είναι να μπείτε στη διαδικασία να επιλέξετε ποιες εταιρείες θα λάβουν υποστήριξη. Αυτό που πρέπει να γίνει είναι να βεβαιωθούμε ότι έχουμε μια σταθερή ανάκαμψη, η οποία θα επιτρέψει στις ισχυρές εταιρείες να ανακάμψουν, αφήνοντας τους πιο αδύναμους να εξαφανιστούν. Η οικονομική ζωή αφορά επιχειρήσεις που πεθαίνουν, ενώ άλλες γεννιούνται. Έτσι αυξάνεται το βιοτικό επίπεδο. Όσον αφορά την απασχόληση, πρέπει να προστατεύουμε τους ανθρώπους και όχι τις θέσεις εργασίας. Αυτό σημαίνει παροχές ανεργίας και κατάρτιση, και πάλι, μια ισχυρή ανάκαμψη.\nΠοιες είναι οι προβλέψεις σας για το bitcoin; Πόσο επικερδείς και ασφαλείς είναι οι επενδύσεις σε κρυπτονομίσματα;\nΤα κρυπτονομίσματα είναι εντελώς μη ασφαλή. Στην πραγματικότητα, δεν είναι καν νομίσματα, είναι μη ρυθμιζόμενα χρηματοοικονομικά μέσα. Μπορείτε να βγάλετε ένα γρήγορο κέρδος και σε μια στιγμή να κινδυνεύσετε να χάσετε όλες τις αποταμιεύσεις σας. Είναι καλό για τους λάτρεις της αδρεναλίνης, όχι για τους πιο έντιμους ανθρώπους.


Με άνοδο έκλεισαν οι κυριότερες ευρωπαϊκές αγορές – Με πτώση 0,33% έκλεισε ο Nikkei – Metoxes Online\nHome Αγορές Ξένες αγορές Με άνοδο έκλεισαν οι κυριότερες ευρωπαϊκές αγορές – Με πτώση 0,33% έκλεισε ο Nikkei\n23/04/2018 press-room 0\nΚέρδη σε Παρίσι και Μιλάνο – Με πτώση έκλεισαν οι δείκτες στην Κίνα.\nΜε άνοδο έκλεισαν οι κυριότερες ευρωπαϊκές αγορές την Δευτέρα 23 Απριλίου, καθώς οι επενδυτές εξακολουθούν να έχουν στραμμένο το ενδιαφέρον τους στα εταιρικά αποτελέσματα και κυρίως, αυτά των μεγάλων ομίλων. Η αύξηση των διεθνών τιμών του πετρελαίου δεν φαίνεται να επηρέασε σε μεγάλο βαθμό τα περισσότερα ευρωπαϊκά χρηματιστήρια. Από την άλλη πλευρά, οι δείκτες στις ασιατικές αγορές έκλεισαν με απώλειες επηρεασμένες από την μεγάλη πτώση των εταιρειών του τεχνολογικού τομέα που έγινε ιδιαίτερα αισθητή στη συνεδρίαση της Παρασκευής.\nΟ πανευρωπαϊκός δείκτης Eurostoxx 600 έκλεισε με άνοδο 0,35%. Στη Φρανκφούρτη ο δείκτης DAX ενισχύθηκε στο κλείσιμο κατά 0,25%. Ο δείκτης CAC40 στο Παρίσι έκλεισε με κέρδη 0,48%. Στο Λονδίνο ο δείκτης FTSE 100 κατέγραψε στο κλείσιμο άνοδο 0,42%. Στη Ζυρίχη ο δείκτης SMI έκλεισε με οριακή προς τα κάτω μεταβολή 0,013%. Στη Μαδρίτη ο δείκτης IBEX 35 σέκλεισε με κέρδη 0,35%. Στο Μιλάνο ο δείκτης FTSE IBEX έκλεισε με σημαντική άνοδο 0,64%.\nΝωρίτερα στο Τόκιο ο δείκτης Nikkei έκλεισε στις 22.088,04 μονάδες με πτώση κατά 0,33%. Στην Κίνα ο δείκτης Hang Seng έκλεισε με πτώση κατά 0,54% και ο δείκτης Shanghai Composite έκλεισε με απώλειες 0,11%. Στην Κορέα ο δείκτης Kospi έκλεισε με οριακή πτώση 0,09%. Στην Αυστραλία ο δείκτης SP/ASX200 έκλεισε με κέρδη 0,29%.\ntags: CAC40 DAX EUROSTOXX FTSE100 Hang Seng Nikkei SMI\nnext Με μικτά πρόσημα και ήπιες μεταβολές έκλεισαν οι βασικοί δείκτες στο χρηματιστήριο της Νέας Υόρκης


tromaktiko: Τραγωδία στο Βόλο: Βρήκε νεκρό τον 43χρονο γιο του στο σπίτι τους\nΟι πρώτες πληροφορίες κάνουν λόγο για αιφνίδιο θάνατο...\nΌτι πιο τραγικό μπορεί να βιώσει ένας γονιός έζησε Βολιώτης, ο οποίος βρήκε νεκρό το ίδιο του το παιδί μέσα στο σπίτι τους.\nΣύμφωνα με όσα έγιναν γνωστά, ο άτυχος πατέρας βρήκε τον 43χρονο γιο του στον καναπέ του σπιτιού τους χωρίς σφυγμό και άμεσα κάλεσε σε βοήθεια. Στο σημείο κατέφθασε μονάδα του ΕΚΑΒ, με το πληρωμά της να μεταφέρει τον άτυχο 43χρονο στο Νοσοκομείο του Βόλου, όπου εκεί διαπιστώθηκε ο θάνατός του.\nΠροανάκριση για το συμβάν διενεργούν οι αξιωματικοί του Α.Τ. Βόλου, οι οποίοι παρήγγειλαν νεκροψία – νεκροτομή, για να διακριβωθούν τα ακριβή αίτια του θανάτου


ΕΡΩΤΑΣ ΜΕ ΔΙΑΦΟΡΑ: ΕΠΕΙΣΟΔΙΟ 5 · Epeisodia.com - Episodia Online\nΑρχική ΤΟ ΚΑΦΕ ΤΗΣ ΧΑΡΑΣ ΕΡΩΤΑΣ ΜΕ ΔΙΑΦΟΡΑ: ΕΠΕΙΣΟΔΙΟ 5 · Epeisodia.com\nΕΡΩΤΑΣ ΜΕ ΔΙΑΦΟΡΑ: ΕΠΕΙΣΟΔΙΟ 5 · Epeisodia.com\nΈρωτας με διαφορά Επεισόδιο 5\nΈρωτας με διαφορά Επεισόδια. Όσα θα δούμε στη σειρά Έρωτας με διαφορά Επεισόδιο 5. Προβολή Πέμπτη 25/2.\nΈρωτας με διαφορά Επεισόδιο 5 Πέμπτη 25/2/21\nΗ Ζέτα έχει μια παράξενη εμπειρία στο πάρτι γενεθλίων, καθώς την περνούν για τη μητέρα του Κωστή. Ο Άρης βγάζει λόγο για τον αδικοχαμένο φίλο τους τον Χρόνη, τον αδερφό της Βάνας, που γιορτάζει. Έχοντας μεθύσει, προσβάλλει τη Ζέτα, βρίζει τον Κωστή και τελικά τσακώνεται μαζί του. Ο Κωστής φεύγει απ’ το πάρτι μαζί με τη Ζέτα. Ο Άρης, από αντίδραση, προτείνει στη Στέλλα να μείνει στο δωμάτιο τού Κωστή και εκείνη το δέχεται με χαρά. Στη δουλειά, η Μπέτυ φλερτάρει με τον Άρη, αλλά ταυτόχρονα τον πρεσάρει. Η Μάρω ανοίγει το πακέτο με τον διακοσμητικό νάνο, που είχε παραγγείλει και τον βρίσκει σπασμένο. Διαβάστε τη συνέχεια παρακάτω:\nΑγνοώντας ότι ο Κωστής τον έσπασε κατά λάθος, επισκέπτεται την Ιουλία, που της τους προμηθεύει από το διαδίκτυο. Εκείνη ζει με τον τεμπέλη γιο της τον Τάκη και ενώ είναι αποφασισμένη να της τα ψάλλει, καταλήγουν να γίνουν φίλες. Η Ελβίρα πηγαίνει στο μπαρ για να ζητήσει από τον Κωστή να αφήσει ήσυχη την αδερφή της, χωρίς να ξέρει την εμμονή που έχει πάθει ο Χρήστος μαζί της…GUEST: Μαρία Αλιφέρη. Δείτε όλα τα επεισόδια της σειράς ΕΡΩΤΑΣ ΜΕ ΔΙΑΦΟΡΑ στο epeisodia.\nΠροηγούμενο άρθροΜΗΝ ΑΡΧΙΖΕΙΣ ΤΗ ΜΟΥΡΜΟΥΡΑ – 8ος κύκλος Επεισόδιο 55-56-57\n8 ΛΕΞΕΙΣ – 2ος κύκλος Επεισόδιο 119-120-121-122 · ΕΠΕΙΣΟΔΙΑ\n8 Λέξεις 2ος κύκλος Επεισόδιο 119, Επεισόδιο 120, Επεισόδιο 121, Επεισόδιο 122. Ο Μάρκος γνωρίζει πως είναι βαθιά μπλεγμένος και θα ζητήσει από τον...


Alan Parson's Live Project @ Gagarin 205\n14/02/2017 @ 20:54\nΟ Lars Ulrich δήλωσε στο Rolling Stone πως ελπίζει η συνεργασία των Metallica με την ντίβα της pop, Lady Gaga, να μην κλείσει με την εμφάνιση των Grammys.\n«Ήδη έχουμε προχωρήσει γρήγορα-γρήγορα στο επόμενο κεφάλαιο, όπου μπορούμε να κάνουμε πολλά περισσότερα απ’ αυτό. Δεν πρόκειται για μια κατάσταση του τύπου ‘είκοσι δικηγόροι κι άλλοι τόσοι μανατζαρέοι προσπαθούν να υποχρεώσουν δύο ανθρώπους από δύο τελείως διαφορετικούς κόσμους να κάτσουν και να περάσουν μαζί τέσσερα λεπτά στην τηλεόραση’. Όλο αυτό είναι όσο πιο οργανικό και αυθεντικό μπορεί να γίνει. Αυτή είναι μόνο η αρχή!»\nΟ ντράμερ φαίνεται να δέχεται πολύ στωικά και τα τεχνικά θέματα που έπληξαν την κοινή εμφάνιση: «Υπήρξε ένα τεχνικό πρόβλημα, αλλά αυτό δεν είναι κάτι για το οποίο μπορούμε να κάνουμε και πολλά. Απλώς μαθαίνεις να ζεις και με αυτήν την πλευρά. Συνέβη στην Adele πέρυσι, μάλλον φέτος είχε έρθει η σειρά μας».\nΚαι κλείνει, αποκαλώντας την Gaga «ιδανικό πέμπτο μέλος αυτής της μπάντας», προσθέτοντας: «Η φωνή της, το στυλ και η οπτική της για το καθετί είναι τόσο φοβερά. Το πνεύμα του hard rock και του metal ρέει στις φλέβες της. Της βγαίνει πολύ φυσικά».\nΟ drummer των Red Hot Chili Peppers και ο διάσημος ηθοποιός Will Ferrell θα ...διαγωνιστούν στα drums


Το ημερολόγιο μιας μαμάς: Κατασκευες απο παλετες!!! Ιδανικες για φοιτητικο σπιτι και οχι μονο!\nΔες περισσότερα για την διακόσμηση του μπάνιου στο Σουλούπωσε το\nΔες περισσότερα εδώ easyhomeandgarden\nΚαλές κατασκευές λοιπόν!!!\nΑνώνυμος 6 Αυγούστου 2013 - 8:41 μ.μ.\nΚΑΛΑ ΦΟΒΕΡΕΣ ΚΑΤΑΣΚΕΥΕΣ!!!


Το Αφηρημένο Blog: Σύντομες Ειδήσεις της Ημέρας 19.8.2016\nΣταθερή πορεία (!) και μικρή ταχύτητα (!) επικαλείται στο υπόμνημά του ο 77χρονος χειριστής του ταχύπλοου που κατηγορείται για την τραγωδία στην Αίγινα. «Η πορεία μου ήταν σταθερή, χωρίς να έχω τον οποιοδήποτε λόγο να πραγματοποιήσω τον οποιοδήποτε αιφνίδιο ελιγμό, αφού άλλωστε μετέβαινε για λόγους αναψυχής με φίλους σε κόλπο της νησίδας Μονής», επικαλείται στην απολογία του στην ανακρίτρια Πειραιά ο 77χρονος Θρασύβουλος Λυκουρέζος. «Η ταχύτητα με την οποία ταξίδευε το σκάφος «DUENDE» κατά τη στιγμή προ της προσκρούσεως ήταν 21 ν.κ., ήταν δηλαδή ταχύτητα, με την οποία πραγματοποιείτο ασφαλής πλους» αναφέρει. tovima.gr\nΣχετική ανάρτηση: Τραγωδία με 4 νεκρούς στην Αίγινα από σύγκρουση σκαφών\nΟΑΕΔ: 2,28% περισσότεροι άνεργοι τον μήνα Ιούλιο. Στα 846.000 άτομα ανέρχονται οι εγγεγραμμένοι άνεργοι τον Ιούλιο του 2016, σύμφωνα με τα στατιστικά στοιχεία του ΟΑΕΔ, οι οποίοι είναι περισσότεροι κατά 18.867 (2,28%) σε σχέση με τον Ιούνιο. kathimerini.gr\n«Η ανευθυνότητα, η γελοιότητα, η εκμετάλλευση τόσο τραγικών γεγονότων έχει ξεπεράσει κάθε όριο», τονίζει σε συνέντευξή του στο ΑΠΕ-ΜΠΕ ο υπουργός Ναυτιλίας Θοδωρής Δρίτσας, κληθείς να σχολιάσει τις φημολογίες που συνέδεαν κυβερνητικά στελέχη με την τραγωδία της Αίγινας, αλλά και τις κατηγορίες της αντιπολίτευσης για εξωθεσμική παρέμβαση στο έργο της δικαιοσύνης. ΑΠΕ-ΜΠΕ\nΜοσκοβισί: Επιλογή της κυβέρνησης ο Ειδικός Φόρος Κατανάλωσης στο κρασί. Επιλογή της ελληνικής κυβέρνησης χαρακτηρίζει την αύξηση στον Ειδικό Φόρο Κατανάλωσης στο κρασί ο Πιερ Μοσκοβισί, απαντώντας σε σχετική ερώτηση του ευρωβουλευτή της ΝΔ Μανώλη Κεφαλογιάννη. kathimerini.gr\nFAZ: Για το θεαθήναι η δίκη Γεωργίου. Στην εξαγγελθείσα δίκη του πρώην προέδρου της Ελληνικής Στατιστικής Αρχής Ανδρέα Γεωργίου αναφέρεται εκτενές δημοσίευμα της Frankfurter Allgemeine Zeitung υπό τον τίτλο:«Μια δίκη για το θεαθήναι εναντίον του επικεφαλής της στατιστικής υπηρεσίας». Στον υπότιτλο διαβάζουμε: «Η Αθήνα χρειάζεται έναν ένοχο για την κρίση των τελευταίων ετών και τώρα η εισαγγελία κινεί τις διαδικασίες κατά του Ανδρέα Γεωργίου (…)».\nΣχετική ανάρτηση: FAZ: Για το θεαθήναι η δίκη Γεωργίου.\nΠυρκαγιά σε επιχείρηση με ξυλεία στο Κορωπί. Σε εξέλιξη είναι η πυρκαγιά σε υπαίθριο χώρο επιχείρησης εμπορίας ξυλείας, που εκδηλώθηκε λίγο μετά τα μεσάνυχτα, στην συμβολή της λεωφορου Βάρης - Κορωπίου με την οδό Κρήνης, στην περιοχή Γαλήνη Κορωπίου. Δεν υπάρχει κίνδυνος επέκτασης της πυρκαγιάς, ωστό, λόγω της μεγάλης ποσότητας ξυλείας θα χρειαστεί πολύς χρόνος για την πλήρη κατάσβεση της. ΑΠΕ-ΜΠΕ\nΟΑΣΘ: Σε επίσχεση εργασίας διαρκείας από Δευτέρα 22/8 οι εργαζόμενοι. Σε επίσχεση εργασίας διαρκείας προχωρούν από την προσεχή Δευτέρα 22 Αυγούστου 2016 οι εργαζόμενοι στον ΟΑΣΘ, όπως αποφάσισαν στη συνεδρίασή τους σήμερα και γνωστοποίησε ο πρόεδρος του συνδικάτου τους, Δημήτρης Τσερμενίδης. kathimerini.gr\nΣτην εισαγγελία Εφετών το τουρκικό αίτημα για έκδοση των «8» Στην εισαγγελία Εφετών της Αθήνας βρίσκεται από σήμερα η αίτηση και τα δικαιολογητικά για την έκδοση στις αρχές της Τουρκίας των οκτώ εκζητουμένων Τούρκων στρατιωτικών. kathimerini.gr\nΑπορρίφθηκε η έφεση της Google στο πρόστιμο που της επέβαλαν οι ρωσικές αρχές. Ρωσικό δικαστήριο απέρριψε σήμερα την έφεση που είχε υποβάλει η αμερικανική εταιρεία Google για το πρόστιμο που της επέβαλαν οι ρωσικές αρχές κρίνοντας ότι έκανε κατάχρηση της δεσπόζουσας θέσης της στην αγορά επειδή διέθετε προεγκατεστημένες εφαρμογές σε κινητά τηλέφωνα και τάμπλετ που λειτουργούν με το Android, το δικό της λειτουργικό σύστημα. ΑΠΕ-ΜΠΕ


Κέικ αμυγδάλου γιαουρτιού | Food Collection\nΚέικ αμυγδάλου γιαουρτιού\nBy Dimitra Cherouvim · On 22/03/2020\nΠως διαβάζαμε κάποτε στο μάθημα ιστορίας των μαθητικών μας χρόνων για την παράξενη εποχή των παγετώνων, την εποχή του χαλκού, του σιδήρου και άλλων μεγάλων σε διαστήματα εποχών, ακμής και παρακμής του ανθρώπινου είδους, έτσι τώρα οι απόγονοι μας, ελπίζω να είναι πολλοί γεροί, δυνατοί και όμορφοι, θα διαβάζουν κάποτε για τη δραματική εποχή του COVID–19 που περνάει στις μέρες μας, η παγκόσμια κοινότητα σε κάθε γωνιά του ταλαιπωρημένου από εμάς, ναι τους σοφούς εμάς, πλανήτη μας.\nΘα μου πεις τώρα, πως και με έπιασε και σ’ ένα blog μαγειρικών παρασκευών αναφέρομαι σε άσχετα θέματα ως προς το κυρίως αντικείμενο του food collection που είναι βεβαίως τα του φαγητού. Κοίτα να σου πω και επειδή δεν είμαι αποκομμένη απ’ τη σκληρή καθημερινή πραγματικότητα και τα πέριξ ημών τεκταινόμενα δεν θα μπορούσα να σου κοινοποιήσω έτσι στο άσχετο, στο “τρεις λαλούν και δυο χορεύουν”, στο χαλαρό και στο χαρωπό, μια συνταγή γλυκού και μάλιστα πολύ όμορφου γλυκού.\nΈτσι αφού πέρασα κι’ εγώ τις ανησυχίες μου, τη θλίψη μου, τη φοβία μου, ξαναβρήκα (νομίζω και ποιος ξέρει για πόσο) τις ισορροπημένες ψυχικές μου συντεταγμένες και αποφάσισα για ένα υπέροχο κεκάκι, τη συνταγή του οποίου βρήκα χωνιασμένη στα πολυάριθμα κιτάπια μου. Τώρα που ο χρόνος είναι “άπληστος”, (καλή του ώρα, έτσι αναφερόταν για το χρόνο ένας γνωστός μου), και δεν υπάρχει δικαιολογία για ψάξουμε βαθιά, υπομονετικά και επίμονα σε συρτάρια, ράφια, ντουλάπια… στον έσω μας εαυτό και να ανακαλύψουμε θησαυρούς που μας περίμεναν καρτερικά, σκονισμένοι και παραγκωνισμένοι απ’ τις απάνθρωπες ταχύτητες της μικρής και εφήμερης ζωής μας… ας το κάνουμε! Το βάρυνα;! Συγχωρέστε με! Τελεία και παύλα._\nΜικρό σχόλιο. Ο Μάρτιος είναι ο γενέθλιος μήνας του αγαπημένου μου food collection που μου έχει προσφέρει τη χαρά της δημιουργίας, της επικοινωνίας, και του δούναι και λαβείν. Γίνηκε 6 χρονών με 2.071 φίλους μέχρι στιγμής και γύρω στους 500 καθημερινούς επισκέπτες. Σας ευχαριστώ πολύ.\n120 γρ. βούτυρο σχεδόν σε ρευστή κατάσταση + 1 κ.σ. βούτυρο γάλακτος\n120 γρ. ζάχαρη + 2-3 κ.σ. γεμάτες για τη μαρέγκα\n3/4 γιαουρτιού στραγγιστό 2%, από ένα κεσεδάκι 200 γρ.\n100 γρ. μαρμελάδα βερίκοκο και λίγο παραπάνω είναι εντάξει\n1 βανίλια με άρωμα πορτοκάλι ή ό,τι έχετε\n1 φόρμα με στεφάνι που ανοίγει (διαμέτρου 24 εκ. και 22 εκ. μας κάνει)\nΤο πρώτο που κάνω είναι να καβουρδίσω τα αποφλοιωμένα αμύγδαλα σε μεγάλο τηγάνι χωρίς καθόλου λάδι. Τα μεταφέρω σε πιάτο για να κρυώσουν.\nΚαλύπτω τον πάτο της φόρμας με τη λαδόκολλα. Βουτυρώνω ή λαδώνω τα πλαϊνά της. Τη βάζω στην άκρη να περιμένει.\nΞεχωρίζω τους κρόκους απ’ τα ασπράδια, τα οποία τα βάζω σε ένα βαθύ μπολ ώστε αργότερα να χτυπήσω για τη μαρέγκα.\nΒάζω το βούτυρο στον κάδο του μίξερ και χτυπώ καλά με τη ζάχαρη. Προσθέτω τους κρόκους και χτυπώ καλά.\nΑλέθω καλά τα καβουρδισμένα αμύγδαλα και τα προσθέτω ταυτόχρονα με το αλεύρι, το γιαούρτι και τη βανίλια στο μείγμα βουτύρου. Αφήνω στην άκρη.\nΠροσθέτω στα ασπράδια μια πρέζα αλάτι και τα χτυπώ ώσπου ν’ ασπρίσουν και να δέσουν σε μια όχι πολύ σφιχτή μαρέγκα. Προσθέτω την έξτρα ζάχαρη και χτυπώ για λίγο ώσπου η μαρέγκα να αποκτήσει μια κρεμώδη υφή.\nΡίχνω τη μαρέγκα, τμηματικά, στον κάδο με τα υπόλοιπα υλικά και ανακατεύω ελαφρά και για λίγο.\nΜεταφέρω προσεχτικά τη ζύμη στην φόρμα.\nΨήνω σε καλά προθερμασμένο φούρνο, πάνω κάτω αντιστάσεις, στους 180 βαθμούς, για 45 λεπτά. Η γνωστή δοκιμή με το μαχαίρι, για να δούμε αν ψήθηκε το κέικ επιβάλλεται, αν και εμένα ψήθηκε ακριβώς στα 45 λεπτά. Πάντα ο φούρνος κάθε σπιτιού έχει τον τελευταίο λόγο.\nΑφήνω το κέικ στη φόρμα για λίγη ώρα να κρυώσει ελαφρά και να είναι πιο εύκολο να το βγάλω απ’ αυτήν. Το βγάζω και το αφήνω να κρυώσει καλά.\nΖεσταίνω τη μαρμελάδα βερίκοκο σε κατσαρολάκι, προσθέτοντας 50 ml. νερό. Περίπου 4-5 κ.σ. Θέλουμε μια υφή ελαφρώς πιο ρευστή απ’ τη μαρμελάδα.\nΑλείφω με τη μαρμελάδα όλη την επιφάνεια του κέικ και τα πλαϊνά του. Το έκανα με κουτάλι της σούπας. Αφήνω να κρυώσει πολύ καλά, ώστε όταν θα πασπαλίσω με την τριμμένη κουβερτούρα, αυτή μη λιώσει απ’ τη ζεστή μαρμελάδα.\nΠασπαλίζω με την τριμμένη κουβερτούρα. Το κέικ σε αυτή τη φάση είναι έτοιμο και πεντανόστιμο.\nΜπορείτε όμως να το διακοσμήσετε όπως θέλετε. Έτυχε να έχω μερικά απ’ τα γνωστά ζαχαρόπηκτα κερασάκια και μαζί με φυλλαράκια φρέσκιας ρίγανης έφτιαξα μικρά “τριανταφυλλάκια”.


Ο άνδρας... Αγκάνοβιτς απογοήτευσε τον Κούγια: 'Πώς μού έκανε κάτι τέτοιο;' | Contra.gr\nΟ άνδρας... Αγκάνοβιτς απογοήτευσε τον Κούγια: "Πώς μού έκανε κάτι τέτοιο;"\nΑπό την "αντρική συμπεριφορά με την πραγματική έννοια" στην απόλυτη διάψευση αυτής. Σύμφωνα με τον Αλέξη Κούγια, ολόκληρη η ΑΕΛ έπεσε θύμα... πλάνης από τον Άντναν Αγκάνοβιτς, ο οποίος δεν ενήργησε σύμφωνα με τη βαλκανική καταγωγή του, κοροϊδεύοντας όλο τον οργανισμό των "βυσσινί".\nΛΑΡΙΣΑ - ΑΕΚ / ΚΥΠΕΛΛΟ ΕΛΛΑΔΟΣ (ΦΩΤΟΓΡΑΦΙΑ: ΚΩΣΤΑΣ ΜΑΚΡΥΔΗΜΑΣ / EUROKINISSI) EUROKINISSI\nΈνας Κροάτης που φεύγει από τη Λάρισα για τη Σλοβενία και καταλήγει να υπογράψει στην Τουρκία για δύο χρόνια.\nΘα μπορούσε να είναι σενάριο ταινίας μικρού μήκους. Ή ανέκδοτο.\nΌ,τι κι αν διαλέξετε, μάθετε πως σύμφωνα με τον Αλέξη Κούγια, η ΑΕΛ εξαπατήθηκε από τον Άντναν Αγκάνοβιτς, ο οποίος ζήτησε να φύγει για σοβαρούς προσωπικούς λόγους που αποδείχθηκαν... οικονομικοί, μια και αποδέχθηκε την πρόταση της τουρκικής Αλτάι για συμβόλαιο δύο ετών.\n" Νόμιζα ότι οι Σέρβοι, οι Κροάτες και οι Βόσνιοι είχαν ιδιαίτερα στοιχεία ανδρικής συμπεριφοράς αλλά δυστυχώς κάθε μέρα διαψεύδομαι", δήλωσε ο Αλέξης Κούγιας, αφότου προηγουμένως οι βυσσινί είχαν χαρακτηρίσει τον Αγκάνοβιτς παράδειγμα αντρικής συμπεριφοράς " με την πραγματική έννοια".\nΟ ιδιοκτήτης της ΑΕΛ είπε κι άλλα. Ότι " η ποδοσφαιρική ζωή ενός ποδοσφαιριστού σπανίως διαρκεί περισσότερο από τα 35 του χρόνια, αλλά εκείνο που μένει είναι οι ανθρώπινες σχέσεις που διαρκούν για όλη τη ζωή".\nΉ ότι " ακόμη δεν μπορώ να πιστέψω ότι ο Αγκάνοβιτς μπορεί να έκανε κάτι τέτοιο εις βάρος μου, εις βάρος της ομάδος μας και εις βάρος των οπαδών μας".


Έχεις τραπεζικό λογαριασμό στο εξωτερικό; Η εφορία ξεκινά τους ελέγχους… | It's Possible\nαρχικηΟΙΚΟΝΟΜΙΑΈχεις τραπεζικό λογαριασμό στο εξωτερικό; Η εφορία ξεκινά τους ελέγχους…\nΈχεις τραπεζικό λογαριασμό στο εξωτερικό; Η εφορία ξεκινά τους ελέγχους…\nΣτοιχεία για τους τραπεζικούς λογαριασμούς και γενικότερα τα χρηματοοικονομικά προϊόντα που διατηρούν Έλληνες σε 49 χώρες αναμένεται να λάβει εντός του μήνα η Ανεξάρτητη Αρχή Δημοσίων Εσόδων στο πλαίσιο της ανταλλαγής πληροφοριών. Αντίστοιχα, οι ελληνικές τράπεζες μέχρι τις 15 Σεπτεμβρίου θα αναρτήσουν στην ηλεκτρονική πλατφόρμα και εν συνεχεία θα αποστείλουν τα στοιχεία στις φορολογικές αρχές των συνεργαζόμενων χωρών για τους αλλοδαπούς που έχουν λογαριασμούς στην Ελλάδα. Αυτό σημαίνει ότι στο τέλος του μήνα όσοι έχουν λογαριασμό για παράδειγμα στο Λουξεμβούργο, το Βέλγιο, την Κύπρο, τις Βερμούδες και την Αγγλία, και δεν το έχουν γνωστοποιήσει στις ελληνικές αρχές, θα βρεθούν προ εκπλήξεως, καθώς τα στοιχεία τους θα περιέλθουν σε γνώση των φορολογικών αρχών.\nΌπως τονίζει η Καθημερινή, στην περίπτωση μάλιστα που πρόκειται για αδήλωτα εισοδήματα, τα πρόστιμα είναι τσουχτερά καθώς φθάνουν μέχρι και στο 120% του κεφαλαίου. Δηλαδή, κινδυνεύουν με αφανισμό. Ωστόσο, όσοι διαθέτουν χρήματα στο εξωτερικό, τα οποία δικαιολογούνται από τα περιουσιακά τους στοιχεία, και έχουν φορολογηθεί, δεν έχουν να ανησυχούν για το παραμικρό.\nΠως να καθαρίσεις το πληκτρολόγιο του laptop σου με μερικές απλές κινήσεις\nΈρευνα: Κι όμως, οι μεγάλες εταιρίες στην Ελλάδα προχωρούν σε αυξήσεις μισθών και προσλήψεις\nΒόλος: Η παραλία γέμισε την Κυριακή με κόσμο που έκανε βόλτες


Κωνσταντοπούλειο Γ.Ν.Ν. Ιωνίας "Η Αγία Όλγα": Σχέδιο Διάσωσης της Ελλάδας\nΔανείζουμε εμείς (οι Έλληνες) την Ελλάδα άμεσα. Έχουμε αρκετές καταθέσεις για να καλύψουμε αρκετούς μήνες. Ταυτόχρονα, δίδοντας εξωφρενικά προνόμια στους Κινέζους (λιμάνι και ζώνη ελευθέρου εμπορίου για ίδρυση μονάδων συναρμολόγησης και "εξευρωπαϊσμού" των προϊόντων τους) τους πουλάμε 40 με 50 δις ευρώ ομολόγα. Ένα μεγάλο μέρος των Ευρώ που μαζεύει η Κυβέρνηση από τα παραπάνω το μετατρέπει σε δολάρια (δείτε το γιατί στο 4)\nΚαλούμε το ΔΝΤ για τα υπόλοιπα. Θα πληρώσουμε κατιτίς παραπάνω αλλά θα απολαύσουμε τα μούτρα των "Εταίρων" όταν καταλάβουν ότι η Ευρωπαϊκή τους Ένωση είναι ένα μάτσο κουρελόχαρτα. Θα απολαύσουμε επίσης μια άνευ προηγουμένου ξευτίλα της Κομισιόν και των καρεκλοκενταύρων της.\nΣυνάπτουμε συνθήκη με την Τουρκία σύμφωνα με την οποία δίνουμε Ελληνική (άρα και Ευρωπαϊκή) υπηκοότητα σε όποιον Τούρκο πολίτη έχει συγγένεια μέχρι β' βαθμού με Τούρκους που εκτοπίστηκαν κατά την ανταλλαγή πληθυσμών. Όλοι αυτοί την επόμενη μέρα παίρνουν το αεροπλάνο για τη Γερμανία... Ταυτόχρονα θεσπίζουμε ακόμα πιο εύκολα κριτήρια ελληνοποίησης (με παράβολο 3.000 Ευρώ) των παράνομων προσφύγων. Και αυτοί παίρνουν την επόμενη μέρα το τραίνο για τη Γερμανία και Γαλλία. Με τρόμο βλέπουν οι Εταίροι εισροή 15.000 χιλιάδων μουσουλμάνων την εβδομάδα με Ελληνικά διαβατήρια.\nPosted by Dr tSiLi at 2:43 AM


Ξεκινάει η δράση στο Onsports Fantasy League! - Onsports.gr\nOnsports Team\t13 Οκτωβρίου 2011, 12:32\nΞεκινάει η δράση στο Onsports Fantasy League!\nΜε δύο αναμετρήσεις ξεκινάει το Σάββατο (15/10) η… πρώτη αγωνιστική του Onsports Fantasy League.\nΣτις 17:15 η Κέρκυρα θα φιλοξενήσει τον Ατρόμητο, στην αναμέτρηση που θα «ανοίξει» την αυλαία της 6ης αγωνιστικής του πρωταθλήματος και λίγες ώρες αργότερα, στις 20:30 θα πραγματοποιηθεί το μεγάλο ντέρμπι στο ΟΑΚΑ μεταξύ της ΑΕΚ και του Ολυμπιακού.\nΤο Χρηματιστήριο θα «κλείσει» το Σάββατο στις 17:00 – ένα τέταρτο πριν από το πρώτο παιχνίδι της ημέρας – και θα ανοίξει και πάλι τις… πύλες του, τα ξημερώματα της Κυριακής, στις 00:01 για τους αγώνες που ακολουθούν στη δεύτερη μέρα της αγωνιστικής.\nΜπες τώρα στο Onsports Fantasy League, φτιάξε την ομάδα του, αγόρασε και πούλησε μετοχές ποδοσφαιριστών και ετοιμάσου για την πρώτη μεγάλη «μάχη» της ανάδειξης του πρώτου top Manager στην Ελλάδα. Η δράση ξεκινά…


Δυτικό Liberty - Ξενοδοχεία\nΔυτικό Liberty: Αναζήτηση ξενοδοχείων\nΔυτικό Liberty: Εξερευνήστε την πόλη\nΔυτικό Liberty: Επισκόπηση\nΌ,τι και αν σας αρέσει, αυτός ο προορισμός (Δυτικό Liberty) έχει κάτι για όλους. Οι επισκέπτες δεν θα βρουν πολλά αξιοθέατα στην περιοχή (Δυτικό Liberty), αλλά δεν θα χρειαστεί να πάνε μακριά, για να επισκεφτούν μέρη όπως: Εθνική Ιστορική Τοποθεσία Χέρμπερτ Χούβερ.\nΔυτικό Liberty: Πού να μείνετε\nΌσο και αν σχεδιάζετε να διαμείνετε, ο προορισμός αυτός (Δυτικό Liberty) διαθέτει το κατάλληλο ξενοδοχείο για εσάς. Μπορείτε να βρείτε έως και 46 προσφορές για καταλύματα στην περιοχή (Δυτικό Liberty) στη Hotels.com, ορισμένα εκ των οποίων με έκπτωση έως και 10%. Οι τιμές δωματίων μας ξεκινούν από 36 USD τη νύχτα και παρακάτω θα βρείτε τον αριθμό των ξενοδοχείων με βάση την αξιολόγηση με αστέρια σε Δυτικό Liberty, καθώς και στη γύρω περιοχή:\nΔυτικό Liberty: Τρόποι μετάβασης\nΠετάξτε σε: Σένταρ Ράπιντς, Αϊόβα (CID-Ανατολική Αϊόβα), 48,4 χλμ. από το κέντρο της πόλης (Δυτικό Liberty).\nΔυτικό Liberty: Πότε να πάτε\nΔείτε ξενοδοχεία για Δυτικό Liberty στο χάρτη


Cyprus Broadcasting Corporation: News in Greek, 03-01-31\n ΚΑΙΡΟΣ ΠΑΡΑΣΚΕΥΗ 31 ΙΑΝΟΥΑΡΙΟΥ 2003\nΟ υπουργός Εξωτερικών Ιωάννης Κασουλίδης δήλωσε ότι οι διπλωματικές προσπάθειες για λύση του Κυπριακού θα εντατικοποιηθούν αφού ο ξένος παράγοντας στοχεύει στη διατήρηση της προθεσμίας της 28ης Φεβρουαρίου. Επικαλούμενος διπλωματικές πληροφορίες ο κύριος Κασουλίδης, ο οποίος κλήθηκε το πρωί να σχολιάσει τις χθεσινές δηλώσεις του Πρωθυπουργού Κώστα Σημίτη για αδιέξοδο, είπε ότι τα Ηνωμένα Εθνη προσπαθούν να βρούν τρόπους για να μπορέσουν να έχουν αποτέλεσμα σύμφωνα με τα χρονοδιαγράμματά τους. Ασφαλώς, είπε ο υπουργός Εξωτερικών, τα Ηνωμένα Εθνη βλέπουν πως οι μέχρι στιγμής συζητήσεις δεν μπορούν να φέρουν αποτέλεσμα και άρα μελετούν διάφορους υπαλλακτικούς τρόπους για να το πετύχουν. Ερωτηθείς για το ενδεχόμενο υποβολής τρίτου σχεδίου ο κύριος Κασουλίδης είπε ότι εφόσον δεν είναι γνωστό τι θα περιέχει ένα τέτοιο σχέδιο, η Ελληνική κυπριακή πλευρά είναι υποχρεωμένη να ενεργήσει προληπτικά γιατί ίσως να περιέχει θέματα που δεν μπορούν να γίνουν αποδεκτά.\nΟ Ταγίπ 'Ερντογαν επανέλαβε ότι η μη λύση του Κυπριακού δεν είναι λύση και ότι το πρόβλημα πρέπει να λυθεί. Σε δηλώσεις σε τουρκικό τηλεοπτικό σταθμό ο 'Ερντογαν επεσήμανε ότι πολιτική είναι να παράγεις λύσεις και όχι προβλήματα. Ο αρχηγός του κόμματος της Δικαιοσύνης και Ανάπτυξης συναντήθηκε χθες με αντιπροσωπεία της πλατφόρμας " Αυτή η χώρα είναι δική μας " η οποία επισκέπτεται την Αγκυρα για να ενημερώσει τους Τούρκους πολιτικούς για τις θέσεις της επι του σχεδίου Αναν και την ένταξη της Κύπρου στην Ευρωπαϊκή Ενωση. Η συνάντηση διήρκεσε δύο ώρες και έγινε κεκλεισμένων των θυρών.\nΕκτός κυβέρνησης θα μείνει ο υπουργός Εξωτερικών της Τουρκίας Γιασάρ Γιακίς σε περίπτωση που αναλάβει την πρωθυπουργία ο Ταγίπ Ερντογαν. Σύμφωνα με τη Μιλιέτ ο λόγος είναι οι απόψεις που ο Γιακίς εκφράζει για τον Ντενκτάς και οι οποίες είναι τελείως αντίθετες απ' αυτές του Ερντογαν. Κατά την πρόσφατη παράνομη επίσκεψή του στα κατεχόμενα ο Τούρκος υπουργός Εξωτερικών είχε δηλώσει ότι η κυβέρνηση Γκιούλ βρίσκεται στο πλευρό του Ντενκτάς ενώ ο 'Ενρτογαν τον επικρίνει ότι δεν θέλει λύση του Κυπριακού. Η Μιλιέτ γράφει επίσης ότι ο Τούρκος υπουργός Εξωτερικών κατηγορήθηκε από την αντιπολίτευση ότι έχει ερωτικό δεσμό με την γραμματέα του, κάτι, που ο ίδιος διέψευσε και προσέφυγε στο δικαστήριο μετά την προβολή του θέματος στα πρωτοσέλιδα των εφημερίδων. Ο Γιακίς ζητεί αποζημιώσεις ύψους σαράντα δισεκατομμυρίων λιρών Τουρκίας, ενώ στην αγωγή που κίνησε επισυνάπτει και πιστοποιητικό παρθενίας της γραμματέας του.\nΝέα συνάντηση είχαν το πρωί ο πρόεδρος Κληρίδης και ο Ραούφ Ντενκτάς, στο πλαίσιο των απευθείας συνομιλιών για το Κυπριακό. Η συνάντηση έγινε στο αεροδρόμιο Λυεκωσίας παρουσία του Αλβαρο ντε Σότο. Χθες βράδυ, ο Αλβαρο ντε Σότο δήλωσε ότι δεν θα υπάρξουν αλλαγές στη διαδικασία των διαπραγματεύσεων. Μιλώντας ύστερα από συνάντηση με τον πρόεδρο Κληρίδη και ερωτηθείς αν τα Ηνωμένα Εθνη ετοιμάζουν νέο αναθεωρημένο σχέδιο, ο κύριος ντε Σότο απάντησε ότι θα αναμένει την έκβαση των απευθείας συνομιλιών. Το αναθεωρημένο σχέδιο, είπε, είναι άλλο θέμα.\nΤο σχέδιο Ανάν για λύση του Κυπριακού είναι λειτουργικό και συνάδει με το ευρωπαϊκό κεκτημένο, λόγω του ότι καταρτίστηκε σε στενή συνεργασία με την Ευρωπαϊκή Ενωση. Τη θέση αυτή διατύπωσε ο ειδικός συντονιστής για το Κυπριακό στο αμερικανικό υπουργείο Εξωτερικών Τόμας Γουέστον, σε ομιλία στο Ελληνοαμερικανικό Ινστιτούτο της Ουάσιγκτον. Για την πιθανότητα να υπάρξει και τρίτο σχέδιο ο Τόμας Γουέστον υποστήριξε ότι θα υπάρξουν οπωσδήποτε αλλαγές αφού πρέπει να καλυφθούν τα κενά που εξακολουθούν να υπάρχουν σε πολλά σημεία του αναθεωρημένου σχεδίου Ανάν, ενώ αναμένονται και τροποποιήσεις με βάση την αρχή της αμοιβαιότητας.\nΣτο Αφγανιστάν δεκαοκτώ άνθρωποι σκοτώθηκαν το πρωί κοντά στην πόλη Κανταχάρ, όταν λεωφορείο στο οποίο επέβαιναν κτύπησε σε νάρκη. Οι αρχές του Αφγανιστάν υποψιάζονται ότι η νάρκη τοποθετήθηκε από την τρομοκρατική οργάνωση Αλ-Κάϊντα με οδηγίες του πολέμαρχου Γκουλπουντίν Χεκματιάρ ο οποίος φέρει την ευθύνη για σειρά βομβιστικών επιθέσεων στη χώρα τους τελευταίους μήνες. Πριν από λίγες ημέρες οι αμερικανικές δυνάμεις είχαν πραγματοποιήσει επιχείρηση εναντίον των δυνάμεων του Χεκματιάρ.\nΔύο Παλαιστίνιοι σκοτώθηκαν το πρωί στην πόλη Τζενίν της Δυτικής Οχθης από πυρά ισραηλινών στρατιωτών. Οι Ισραηλινοί που καταδίωκαν στέλεχος της Χαμάς εισήλθαν στην πόλη και περικύκλωσαν κτίριο της πυροσβεστικής υπηρεσίας στο οποίο είχε καταφύγει το στέλεχος της οργάνωσης. Οι Ισραηλινοί ζήτησαν από όλους όσοι βρίσκονταν στο κτίριο να το εγκαταλείψουν. Οταν οι πυροσβέστες άρχισαν να βγαίνουν από το κτίριο το στέλεχος της Χαμάς άνοιξε πυρ εναντίον των ισραηλινών στρατιωτών, οι οποίοι απάντησαν σκοτώνοντας τον ίδιο και ένα πυροσβέστη.\nΣε αυτοσχέδια βόμβα με εκρηκτική ύλη υψηλής ισχύος, οφειλόταν η έκρηξη, που σημειώθηκε σε αυτοκίνητο στις δύο, μετά τα μεσάνυκτα, στον Αγιο Παύλο στη Λευκωσία. Το αυτοκίνητο, το οποίο ανήκει στον Δημήτρη Αριστείδου ήταν σταθμευμένο έξω από την οικία του. Από την έκρηξη προκλήθηκαν ζημιές στο αυτοκίνητο και έσπασαν υαλοπίνακες παρακειμένων οικιών.\nΚυρίως αίθριος με παροδικές νεφώσεις θα είναι το απόγευμα ο καιρός. Οι άνεμοι θα πνέουν νότιοι ως νοτιανατολικοί, μέτριοι, τεσσάρων μποφόρ. Η θάλασσα θα είναι λίγο ταραγμένη και στα προσήνεμα παράλια έως ταραγμένη. Η θερμοκρασία αναμένεται ότι θα φθάσει στους 20 βαθμούς στο εσωτερικό και τα παράλια και στους επτά στα υψηλότερα ορεινά.\nrik2html v1.00 run on Friday, 31 January 2003 - 18:47:07 UTC


Οι Εβραίοι διχοτόμησαν την Κύπρο κι ο Καραμανλής την πούλησε για να σωθεί! - Φιλούμενος\nΟι Εβραίοι διχοτόμησαν την Κύπρο κι ο Καραμανλής την πούλησε για να σωθεί!\nΔημοσιεύτηκε στις Δευτέρα, 19 Αυγούστου 2013 22:09 | Γράφτηκε από τον/την dominique | |\nΗ ενοχή του Κίσσινγκερ και της Αμερικανικής διπλωματίας για την Κυπριακή τραγωδία του 1974 μέσα από απόρρητα αρχεία.\nτου δημοσιογράφου Μιχ. Ιγνατίου\nΟ χάρτης πρωτοδημοσιεύθηκε στο βιβλίο «Τα Μυστικά Αρχεία του Κίσινγκερ» (Εκδόσεις Λιβάνη) του Κώστα Βενιζέλου και του Μιχάλη Ιγνατίου. Ο Κίσινγκερ, δεν αμφισβήτησε ποτέ την εγκυρότητα του χάρτη και των εγγράφων. Μάλιστα, με επιστολή που έστειλε η προσωπική του γραμματέας στον Μιχ. Ιγνατίου, αποδέχεται και την ύπαρξη του Μνημονίου Σόνενφελντ.Ο χάρτης πρωτοδημοσιεύθηκε στο βιβλίο «Τα Μυστικά Αρχεία του Κίσινγκερ» (Εκδόσεις Λιβάνη) του Κώστα Βενιζέλου και του Μιχάλη Ιγνατίου. Ο Κίσινγκερ, δεν αμφισβήτησε ποτέ την εγκυρότητα του χάρτη και των εγγράφων. Μάλιστα, με επιστολή που έστειλε η προσωπική του γραμματέας στον Μιχ. Ιγνατίου, αποδέχεται και την ύπαρξη του Μνημονίου Σόνενφελντ.\nΟ χάρτης, παρουσίαζε την προηγούμενη μέρα το νησί διχοτομημένο, όπως ακριβώς το έκοψαν στα δύο την επόμενη ημέρα (14 Αυγούστου του 1974), τα στρατεύματα του Αττίλα. Θυμάμαι, όταν τον παρουσίασα σε φίλο καθηγητή που μας συμβούλευε στη διάρκεια της έρευνας, ότι υπέστη το ίδιο σοκ με το δικό μας, όταν τον πρωτοπήραμε στα χέρια μας. Και πολύ ορθά μας υπογράμμισε, πως αυτός ο χάρτης αποδεικνύει όλα όσα υποστηρίξαμε κατά καιρούς, ότι το πραξικόπημα και η εισβολή ήταν σχεδιασμένα από την Ουάσινγκτον. Τον χάρτη ανακαλύψαμε μαζί με ένα φάκελο γεμάτο έγγραφα, με τον χαρακτηρισμό “For ΕyesΟnly”.\nΗ 39η μαύρη επέτειος της τουρκικής εισβολής στην Κύπρο, ως επακόλουθο του χουντικού πραξικοπήματος εναντίον του Μακαρίου, θα περάσει και θα φύγει, όπως όλες οι προηγούμενες. Αποδέχομαι ότι η οικονομική κρίση ισοπέδωσε τα πάντα, και ένα θέμα όπως η τραγωδία της Κύπρου, που δεν επηρεάζει τις ζωές των ανθρώπων, είναι λογικό να περνά απαρατήρητο. Άλλωστε πρόκειται για μία μεγάλη εθνική ήττα, αλλά και ενοχή, που η Ελλάδα εδώ και χρόνια, προσπαθεί να ξεχάσει -αν και η φράση «να σβήσει από τη μνήμη της», αποτυπώνει καλύτερα την πραγματικότητα.


Κορωνοϊός: Η κυβέρνηση συνιστά ψυχραιμία - Η Βραδυνή\nΚορωνοϊός: Η κυβέρνηση συνιστά ψυχραιμία\nΣτα 2.619 άτομα οι νεκροί της επιδημίας\nΈνα βήμα από την λήψη αυστηρότερων μέτρων πρόληψης και θωράκισης βρίσκεται η Ελλάδα, καθώς οι τέσσερις θάνατοι που προκάλεσε ο κορωναϊός στην Ιταλία και τα αυξημένα κρούσματα προκαλούν νέο συναγερμό.\nΤην ετοιμότητα της χώρας για την έξαρση του κορωνοϊού υπογράμμισε ο υπουργός Υγείας, Βασίλης Κικίλιας. Συγκεκριμένα μετά την ολοκλήρωση της σύσκεψης με τον πρωθυπουργό Κυριάκο Μητσοτάκη για τον κορωνοϊό, ο κ. Κικίλιας σε δηλώσεις του επισήμανε ότι η χώρα είναι θωρακισμένη.\nΑξίζει να σημειωθεί πως το απόγευμα θα γίνουν ανακοινώσεις από το Υπ. Υγείας για πρόσθετα προληπτικά μέτρα.\nΟι εξελίξεις στην γειτονική Ιταλία έχουν προκαλέσει ανησυχία, καθώς τρεις άνθρωποι έχασαν τη ζωή τους και 157 άτομα ακόμη, έχουν βρεθεί θετικά στον κορωνοϊό. Αρκετές πόλεις στην βόρεια Ιταλία μάλιστα, έχουν τεθεί σε κατάσταση συναγερμού, όπου έχουν κλείσει σχολεία και έχουν ακυρωθεί δεκάδες εκδηλώσεις, αλλά και αγώνες ποδοσφαίρου.\nΤι αποφάσισε το υπουργείο Παιδείας\nΤι αποφασίστηκε για τους μαθητές που επιστρέφουν από την Ιταλία\nΤις ενέργειες για άμεση επιστροφή των δέκα σχολείων που βρίσκονται στην Ιταλία λόγω του κορωνοϊού, προχωρά το υπουργείο Παιδείας.\nΜετά τις τελευταίες εξελίξεις και τον θάνατο τριών ασθενών, η υπουργός Νίκη Κεραμέως αποφάσισε άμεσα την αναστολή όλων των εκπαιδευτικών εκδρομών που είχαν προγραμματιστεί για το επόμενο διάστημα, αλλά και την επιστροφή των μαθητών που βρίσκονται εκεί.\nΚεραμέως: «Κανονικά στις δραστηριότητές τους οι μαθητές που επιστρέφουν από Ιταλία»\nΜιλώντας στον ραδιοφωνικό σταθμό του Αθηναϊκού-Μακεδονικού Πρακτορείου Ειδήσεων «Πρακτορείο 104,9 fm» για τους μαθητές των σχολικών μονάδων που βρίσκονται στην Ιταλία σε εκπαιδευτικές εκδρομές και επιστρέφουν άμεσα στην Ελλάδα, λόγω της εξάπλωσης του κορωνοϊού στη γειτονική χώρα, η Υπουργός Παιδείας, Νίκη Κεραμέως, τόνισε: «Οι μαθητές, οι οποίοι είναι ήδη σε διαδικασία επιστροφής στη χώρα μας, θα επιστρέψουν κανονικότατα στις δραστηριότητές τους».\nΛουκέτο στο καρναβάλι και στο ποδόσφαιρο\n150 νέοι θάνατοι στη Κίνα & δύο στη Νότια Κορέα\nΕτικέτες: Ιταλία, καρναβάλι, κορωνοϊός, Μαξίμου, Πάτρα